Qadının kişiyə xəyanət etməsini göstərən əlamətlər | Gənc Ailə\nAna Səhifə KİŞİ Qadının kişiyə xəyanət etməsini göstərən əlamətlər\nİblisi ilk tanıyan qadın xəyanət məsələsində İblisin özü qədər müəmmalıdır. Odur ki, kişilərə qadını xəyanət üstdə yaxalamaq heç də həmişə asan olmur. Beləliklə, qadının kişiyə xəyanət etməsini göstərə bilən əlamətləri təqdim edirik.\nOnun tamamilə yeni, tanımadığınız rəfiqələri, uzaq tanışları peyda olub\nƏgər qadının bu vaxta kimi sizin tanımadığınız yeni rəfiqələri meydana çıxıbsa, əvvəlki tanışlarla yox, onlarla telefonda danışırsa, tez –tez görüşə getdiyini deyirsə, bunun izinə düşməyə dəyər. Çox güman ki, bu yeni rəfiqələr təzə sevgili ilə ortaq tanışlardır. Çünki qadın sevgilisi olduğunu sizin tanıdığınız rəfiqələrə deməyəcək, bu sirrini yalnız yeni adamlarla bölüşə bilər. Həm də kim bilir, bəlkə də telefondakı Aysel hansısa bığlı-saqqallı Orxandır?\nAxı təkcə kişilər sevgililərini kişi adı ilə telefona qeyd etmir. Bu ki, məşhur üsuldur. Bu yeni rəfiqələrlə kafe, restoran, qonaqlıq, gəzinti, uşağının ad günü məclisləri bəhanəsi çoxalıbsa, xəyanət izinə düşməyə dəyər.\nQadın manyakcasına xarici görünüşünü dəyişməyə başlayıb\nƏgər qadın geyimindən tutmuş saç rənginə kimi dəyişib, sizin bəyəndiyiniz hər şeydən imtina edib, hətta öz zövqündən də kənar imicə keçibsə, gözəllik salonlarından çıxmırsa, xüsusən bədən formasına manyakcasına diqqət yetirməyə başlayıbsa, şübhələnməyə dəyər. Düzdür çox qadınlar bunu ərinə və ya özünə görə edir. Lakin bu vaxta kimi sizin yanınızda epilyasiyasız ayaqlarından, bığlarından, rəngsiz saçlarından, köhnə alt paltarından utanmayıb, kompleks keçirməyibsə, amma indi üst donundan çox altdan nə geyindiyinə fikir verirsə, deməli, buna görə utandığı kimsə var.\nBir məsəldə deyildiyi kimi, qadın alt paltarına maaşının yarısını veribsə, deməli, paltarini soyunduğu kimsə var.\nYaxşı olardı ki, bu siz olasız, əgər o bahalı alt geyimini əynində yox, ancaq şkafda görürsüzsə və bunu nə üçün almısan sualına yönlü cavab almırsızsa, deməli, o geyimi onun əynində görən siz deyilsiz.\nQadın telefon, qulaqcıq, planşetdən ayrılmaz olub\nİndi qadını sosial şəbəkələrsiz təsəvvür etmək mümkün deyil. Lakin əvvəllər heç olmasa tualet və hamama gedəndə telefondan əl çəkən qadın indi hər fürsətdə whatsap və mesencerdən asılıdırsa, deməli, virtual olaraq asılı olduğu kimsə var.\nƏgər qadın telefona baxıb qızarır, gülümsəyir, sonra kənara gizlicə baxırsa, gec saatlarda mesaj səsi gəlib, yazan kimdir sualına dodaqaltı mənasız cavablar mızıldayırsa, şübhələnmək olar.\nDüzdür, o təhlükəsizlik və gizlilik qaydalarını artıq həll etmiş olacaq. Komputer və telefonunun parolu dəyişəcək. Əgər onun telefonundan zəng etmək istəsəyəndə, o isterik tərzdə bir bəhanə edib buna imkan vermirsə, telefonu əlindən almaq əvəzinə, başqa izləmə yolları düşünün. Çünki birbaşa kobud yollarla heç bir şey sübut edə bilməyəcəksiniz.\nGeriValideynlərin MENYUSUNA: Uşaqlarınıza belə dəstək olun! İrəliMeyvə və tərəvəzlərin qabıqlarını SOYMAYIN, çünki …


Zakir Fərəcov keçmiş “kassir”inə vəzifə verdi - Alp.Az\nSumqayıt Şəhər İcra Hakimiyyətinin tabeliyindəki “Sumqayıt Nəqliyyat” MMC-nin baş direktoru Rauf Hüseynov işdən çıxarılıb. Bununla bağlı Sumqayıt Şəhər İcra Hakimiyyətinin başçısı Zakir Fərəcov əmr imzalayıb.\nQeyd edək ki, “Sumqayıt Nəqliyyat” MMC başıbəlalı yerdir. Alp.az xəbər verir ki, 2020-ci ilin yanvarına qədər bu posta Zakir Fərəcovun qohumu rəhbərlik edib. Belə ki, Xannı Rüstəmovun sözügedən icra başçısının bacısının həyat yoldaşı olduğu deyilir. Yerli medianın yazdıqlarından belə məlum olur ki, X.Rüstəmov işdən ölkədən külli miqdarda pul qaçırdığına görə, işdən çıxarılıbmış. Hətta bəzi mənbələr bu məbləğin 5 milyon manat olduğunu iddia edirdilər.\nBəs, Zakir Fərəcovun “Sumqayıt Nəqliyyat” MMC-yə rəhbər təyin etdiyi Fikrət Orucov kimdir?\nF.Orucov uzun müddətdir Abşeron rayon İcra Hakimiyyətində çalışıb. O, Xırdalan şəhər İcra Nümayəndəsinin başçısı olub. Adı bir çox qalmaqallara qarışan Orucovun, şəhər camaatı ilə münasibətləri də pis olub. Ondan dəfələrlərlə edilən şikayətlərə isə məhəl qoyulmayıb.\nBəzi iddialara görə, Zakir Fərəcov Abşeron icra başçısı vəzifəsindən getdikdən sonra da Orucov onun rayondakı “gözü-qulağı” olub. Həmçinin MMC-nin yeni rəhbərinin Sumqayıt “meri”nin “kassiri” olduğuna dair iddialar da var. Elə bu səbəbdən də Fərəcov onu yanına gətirib.jamaz.info\nİlham Əliyev şəhid ailələri və qazilərlə bağlı MÜHÜM FƏRMAN İMZALADI\nSumqayıtda qadın sevgilisi ilə birləşib ərinin başına görün nə oyun açdı\nTanınmış idmançını öldürən ata və oğula AĞIR CƏZA\nSon dəqiqə! Ağdamda güclü partlayış: Ağır yaralı var


Təhsil naziri: "Azərbaycan ali məktəblərinə 30 minə yaxın qəbul planı verilib"\n30 May 2007 12:49 (UTC+04:00)\nAzərbaycan, Lənkəran / Trend müxbir P.Əliyeva/ Azərbaycan ali məktəblərinə bu il 30 minə yaxın qəbul planı verilib. Bu barədə təhsil naziri Misir Mərdanov çərşənbə günü Azərbaycanın cənub bölgəsində, Lənkəranda keçirdiyi müşavirədə məlumat verib. Nazir bildirib ki, bu il orta məktəbləri 120 minə yaxın məzun bitirəcək.\nOrta məktəblərdə məzunların və birinci sinfə gedənlərin sayının ilbəil azalmasının narahatlıq doğurduğunu deyən Mərdanovun sözlərinə görə, gələn tədris ilindən orta məktəbi bitirən şagirdlər üçün test üsulu ilə mərkəzləşdirilmiş qaydada buraxılış imtahanları təşkil ediləcək.\nUcqar kəndlərdə kadr çatışmazlığına toxunan nazir, rayon mərkəzlərində müəllimlərin sayının çoxalmasını, yəni bir müəllimə 10 şagirdin düşməsindən də narahat olduğunu qeyd edib. Mərdanov bunun müəllimlərin əmək haqqının aşağı düşməsinə təsir göstərdiyini və müvafiq tədbirlər görülməsinin vacibliyini bildirib.\nNazir çıxışında, həmçinin peşə məktəblərində səviyyənin aşağı olduğunu və bu tipli məktəblərin inkişafı üçün yaxın vaxtlarda xüsusi proqramın təsqiq olunacağını bildirib.\nLənkəran rayonu paytaxt Bakıdan 268 kilometr cənubda yerləşir. Əhalisi 201 min 500 nəfərdir. Əhalinin ümumi sayının 51,2 %-ni qadınlar, 48,8 %-ni kişilər təşkil edir.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Qeyri-səlis məntiq nəzəriyyəsi ilə elmdə inqilab edən azərbaycanlı alim\nAZƏRTAC xəbər verir ki, fevralın 4-də dünya şöhrətli azərbaycanlı alim Lütfi Zadənin anadan olmasının 98 illiyi tamam olur.\nLütfi Zadə (Lütfəli Rəhim oğlu Ələsgərzadə) 1921-ci il fevralın 4-də Bakıda anadan olub. On yaşında ikən ailəsi Bakını tərk edərək Tehrana köçüb. Orta təhsilini İranın paytaxtındakı Amerika kollecində tamamladıqdan sonra Tehran Universitetinin elektrik mühəndisliyi fakültəsinə daxil olub. Böyük alimin Amerika həyatı isə 1944-cü ildən - 23 yaşında başlanıb. O, Tehranda kollecdə təhsil alarkən Amerika elmi və mədəniyyəti barədə müəyyən təsəvvürə malik idi. Həmin dövrdə İran onun elm sahəsində maraqlarını təmin edən əlverişli yer deyildi. Odur ki, 1944-cü ildə arzularının arxasınca ABŞ-a üz tutdu. Nəyə görə Amerikanı seçdiyi barədə sualı cavablandıran Lütfi Zadə deyirdi: "Mən Bakıda olanda bu barədə heç vaxt düşünmürdüm. Bakını tərk edib İranda Amerika kollecində təhsil alanda isə ancaq Amerikada olmaq barədə fikirləşmişəm. Mən Amerikanı çox sevirəm. Yenə də demək istəyirəm ki, bu ölkəyə mənə verdiyi bütün imkanlara görə minnətdaram. Başqa heç bir ölkədə bunlara nail ola bilməzdim”.\nLütfi Zadənin altı mühüm nəzəriyyəsi hazırda elm və istehsalatda geniş tətbiq olunur, bütün dünya böyük iqtisadi səmərə gətirən bu nəzəriyyələrdən bəhrələnir. Onun "Təəssüratlar nəzəriyyəsi”, "Sistemlər nəzəriyyəsi”, "Sözlə işləyən kompüter nəzəriyyəsi”, "Optimal süzgəclər nəzəriyyəsi” kimi elmi kəşflərin də müəllifidir. O, alman alimi Maks Plankdan sonra dünyada ikinci alimdir ki, sağlığında həm özünün, həm də nəzəriyyəsinin adını daşıyan elmi mərkəzlər yaradılıb - Lütfi Zadə irsi və Süni İntellekt Assosiasiyası, Lütfi Zadə adına Beynəlxalq Müasir Elmlər Akademiyası. Bu dahi insan Berkli Universitetinin ömürlük professoru seçilmiş yeganə şəxs idi.\nAlimin vəziyyətlər fəzası, dinamik sistemlərin idarə və müşahidəolunma nəzəriyyələri müasir idarəetmə elminin əsasını təşkil edir. ABŞ Milli Kosmik Tədqiqatlar Mərkəzi (NASA) bu nəzəriyyələr əsasında idarəetmə sistemlərini tədqiq edir, layihələndirir və həyata keçirir. Berkli Universitetində onlarca dünya şöhrətli alim dərs deyib, öz elmi araşdırmaları və kəşfləri ilə bəşər elmini zənginləşdirib. Professor Lütfi Zadə 1959-cu ildən bu məşhur universitetdə çalışmağa başlayıb. Əvvəllər elektrik mühəndisliyi kafedrasının müdiri, daha sonra isə kompüter mərkəzinin direktoru olub. Özünün qeyri-səlis məntiq nəzəriyyəsini də burada işləyərkən irəli sürüb. Uzun illər ABŞ elmi ictimaiyyəti tərəfindən qəbul edilməyən bu nəzəriyyə 1980-ci illərdə yapon alimlərində böyük maraq doğurub və Yaponiyada texnika və texnologiyanın inkişafına güclü təkan verib. Hazırda Yaponiyanın və ABŞ-ın bir sıra tanınmış şirkətləri professor Lütfi Zadənin qeyri-səlis məntiq nəzəriyyəsindən bəhrələnərək böyük gəlir götürürlər. "Mitsubishi”, "Toshiba”, "Sony”, "Canon”, "Sanyo”, "Nissan”, "Honda” və digər böyük şirkətlər qeyri-səlis məntiq texnologiyasından foto və videokameralar, paltaryuyan maşınlar, vakuum kimyəvi təmizləyiciləri istehsalında, avtomobillərin, qatarların, sənaye proseslərinin idarə olunmasında geniş istifadə edirlər. Təsadüfi deyil ki, Lütfi Zadə qeyri-səlis məntiq nəzəriyyəsinin sənayedə uğurla tətbiqinə görə Yaponiyanın elm adamlarına verdiyi ən yüksək mükafat – "Honda” mükafatı ilə təltif olunub.\nDünyanın bir çox tanınmış alimləri Lütfi Zadənin tədqiqatlarından, xüsusən də qeyri-səlis çoxluqlar nəzəriyyəsindən bəhrələndiklərini etiraf edir və onun haqqında çox yüksək fikirlər söyləyirlər. ABŞ professoru Ronald Yaqer: "İlk dəfə Lütfi Zadə tərəfindən tətbiq edilmiş qeyri-səlis çoxluqlar insan kimi qərarlar qəbul etmək qabiliyyətinə malik süni intellektli sistemlər yaradılması üçün çox mühüm vasitəni təmin edir. Bu, intellektdə informasiyanın bərpası üçün çox vacibdir”.\nÖz milli mənsubiyyəti ilə fəxr edən görkəmli alim Azərbaycanın inkişafını daim izləyir, uğurlarına qəlbən sevinirdi. Azərbaycan Prezidentinin ölkənin xoşbəxt gələcəyinə yönəlmiş fəaliyyətini yüksək qiymətləndirən, ona böyük ümidlər bəsləyən Lütfi Zadə deyirdi: "Prezident İlham Əliyev çox savadlı və müdrik insandır. Onun qəlbi Azərbaycanın mənafeləri ilə döyünür. Azərbaycanın müstəqil siyasət yeritməsi məni sevindirir”.\nGörkəmli alim uşaq yaddaşında Bakı ilə bağlı qalmış xatirələri tez-tez dilə gətirirdi: "Bakı bulvarını xatırlayıram. Hamı orada gəzməyi xoşlayırdı. Mən 1965-ci ildə Bakıda olarkən adamların ciddi dəyişdiyini gördüm. Əvvəllər xoşuma gələn yerləri yaddaşımda bərpa edib canlandırdım. Hətta mən Buzovna çimərliyini də xatırlayıram. Bir sözlə, Bakı ilə əlaqədar yaddaşımda çox yaxşı xatirələr qalıb. Bakı ürəyimdə xüsusi yer tutur”.\nGörkəmli alim 2016-cı ilin dekabrında Prezident İlham Əliyevə ünvanlandığı məktubda yazırdı: "Azərbaycan və Azərbaycan xalqı qəlbimin ən isti hissəsindədir. Azərbaycanı mədəniyyətə, elmə, incəsənətə və ədəbiyyata dərin hörmət bəslənilən bir ölkəyə çevirmək üçün Sizin göstərdiyiniz təşəbbüslərdən və gördüyünüz işlərdən olduqca məmnunam. Sizin kimi bir lideri olduğu üçün Azərbaycan çox şanslıdır”.\nMilli Kitabxana “Azərbaycan Xalq Cümhuriyyəti” adlı elektron məlumat bazasını təqdim edib10:22 04.02.2019\nDövlət İmtahan Mərkəzi: İmtahanlar sosial izolyasiya qaydalarına riayət edilməklə təşkil olunacaq10:22 04.02.2019\n1918-1920-ci illərdə nəşr edilmiş “Azərbaycan” qəzeti latın qrafikalı əlifbaya transliterasiya olunur10:22 04.02.2019\nDİM koronavirusla bağlı müvafiq göstərişlərə uyğun olaraq imtahanlara hazırlıq işlərini davam etdirir10:22 04.02.2019\nDörd ixtisas qrupu üzrə 50 mindən çox abituriyent qeydiyyatdan keçib10:22 04.02.2019\nAMEA-nın magistraturasına 2020/2021-ci tədris ili üçün qəbul planı təsdiqlənib10:22 04.02.2019


Məmməd Arazın sensasion məktubu üzə çıxdı (ÖZƏL)\n20 April 2015 - 09:47\nQərar isə qəti idi: Azərbaycan Yazıçılar İttifaqı katibliyinin və Mədəniyyət Nazirliyinin 13 iyul 1972-ci il tariхli kollegiyasının qərarına əsasən, “Ədəbiyyat və İncəsənət” qəzetinin son saylarında gedən “ciddi səhvlər”ə görə, baş redaktor “Yusif Əzimzadəyə хəbərdarlıq etmək şərtilə şiddətli töhmət” elan olunur, “materialların hazır\nlanmasında ciddi səhvlər buraхdığına görə, baş redaktor müavini Məmməd Araz vəzifəsindən azad edilir”. Bu qərardan bir gün sonra Yusif Əzimzadədən “İzahat” alınır, bir ay sonra isə Məmməd Araz tərəfindən Azərbaycan KP MK-ya, Yazıçılar İttifaqının Rəyasət Heyətinə, ilk partiya təşkilatına “Məlumat”la müraciət edilir.\nY.Əzimzadənin “İzahat”ında M.Araz haqqında yazdığı fikirlərə diqqət yertirək: “… Məmməd Arazın yazıçı yoldaşı, qələm dostu kimi, onun haqqında dediyim və deyəcəyim tənqidi qeydlər üçün nə qədər əzab çəksəm də, bir redaktor kimi etiraf etməyə məcburam: Arazın laqeydliyi bəzən bizə, işimizə çox baha başa gəlir. Həmin gün X.Əliyev (o vaxt Mərkəzi Komitədə sektor müdiri, hal-hazırda isə Ədəbiyyat İnstitutunda işləyən Xeyrulla Əliyev – A.K.) yoldaş M.Araza qəti tapşırmışdı ki, Büroya çağrıldığımı mənə xəbər versin. M.Araz redaksiyadan kənarda, harda olduğumu təxminən bilirdi (?!-A.K.) və şübhəsiz ki, özünə bir az əziyyət versəydi, Büroya çağrıldığımı şəxsən mənə deyə bilərdi”.\nAncaq M.Araz isə baş redaktorun verdiyi “İzahat”dan xəbərsiz (sözsüz ki, “İzahat”ın müəllifi bunu gizli saxlamışdı) olaraq, Azərbaycan KP Mərkəzi Komitəsinə, Yazıçılar İttifaqının Rəyasət Heyətinə və ilk partiya təşkilatına, yuxarıda qeyd etdiyimiz kimi, aşağıdakı məzmunda”Məlumat” təqdim edir. Həmin “Məlumat”ı oxuculara təqdim edirik:\nМən on beş ilə yaxındır ki, mətbuatda çalışıram. Adi redaktor, mətbuat müvəkkili, redaksiya müdiri, şöbə müdiri, məsul katib, orta məktəb müəllimi, nəhayət, redaktor müavini vəzifələrində işləmişəm. İndiyəcən adi bir xəbərdarlıq və töhmət almamışam. Heç şübhəsiz, müəyyən qüsurum da olub. Ancaq özünü “sığorta”, yalan və badalax nədi, bilməmişəm. Ona görə də bu işin inzibati-hüquqi cəhətindən çox, mənəvi-əxlaqi cəhəti mənə təsir edir. Heç kəs müəyyən vəzifə stoluna mismarlanıb qalmır və ona “tənqidolunmaz” vəsiqə də verilmir. Bir anlığa, tutaq ki, əmək qanunu da, nizamnamə də, hüquq normaları da məzuniyyətdə olan bir vətəndaşı, kommunisti müzakirə etməyə, haqqında işdən çıxarılmağa qədər tədbir görməyə ixtiyar verir. Axı insana münasibət norması da var. Əsil cəza tədbirinin yanında həmişə inandırma üsulu\ndayanmalıdır. Bu, pedaqogika elmində də belədir, lap bir cinayətkara qarşı tətbiq olunan qanunçuluqda da…\nHadisədən bir neçə ay sonra – dekabr ayının 2-də SSRİ-nin 50 illiyinə həsr edilmiş respublika sərgisində nümayiş etdirilən plakatlardan biri olan “Şöhrətlən, Vətən” “Ədəbiyyat və İncəsənət” qəzetində dərc edilir. Plakatda əlində Sovet dövlətinin gerbini tutmuş, dizləri və sinəsi açıq qız təsvir edilir. Mərkəzi Komitədən olan rəhbər işçilər bu plakatın gənclərimizin tərbiyəsinə pis təsir etdiyini bildirib, qəzetin rəhbər işçilərinin cəzalanmasına göstəriş verirlər. Bu dəfə isə növbə Yusif Əzimzadəyə çatır.


Lənkəran Peşə Liseyi “Azərbaycanın Cənub Bölgəsinin Mətbəx Mədəniyyəti” Respublika elmi - praktiki konsfransında iştirak edib - XƏBƏRLƏR-Peşə Təhsili üzrə Dövlət Agentliyi\nÖtən həftə Lənkəran Peşə Liseyi Lənkəran Şəhər İcra Hakimiyyəti, Azərbaycan Milli Kulinariya Mərkəzi və Lənkəran Regional Mədəniyyət İdarəsinin birgə təşkil etdiyi “Azərbaycanın Cənub Bölgəsinin Mətbəx Mədəniyyəti” Respublika elmi – praktiki konfransında iştirak edib.\nTədbirin məqsədi cənub bölgəsinin mətbəx mədəniyyətinin elmi əsaslarla araşdırılması, mətbəx müzeyinin yaradılmasının təşviqi və bölgənin mətbəx nümunələrinin UNESCO-nun qeyri maddi mədəni irs siyahısına daxil edilməsinə yardım etməkdir.\nKonfransda Lənkəran Peşə Liseyi üçün ayrılmış pavilyonda müəssisədə istehsal olunan ərzaq məhsulları və lisey məzunlarının toxuduqları suvenir xalçalar nümayiş etdirilib. Liseyin aşpaz qrupunun istehslat təlim ustası Nüsrət Səlimov özünün icad etdiyi "Şamı Burger" milli fast food məhsulunun hazırlanması ilə bağlı iştirakçılar üçün master klass təşkil edib. Həmçinin tədbir iştirakçıları ilə birgə Lənkəran Peşə Liseyində hazırlanan qara çayın dequstasiyası keçirilib. Tədbir zamanı turizm diyarı kimi tanınan Lənkəranın mətbəx mədəniyyətinin elmi cəhətdən öyrənilməsinin və təbliğ olunmasının vacibliyi vurğulanıb. Azərbaycan Milli Kulinariya Assosiasiyasının sədri Tahir Əmiraslanov Lənkəran Peşə Liseyinin aşpaz ixtisası üzrə təhsil alan tələbələrini qurumun təşkil etdiyi “Gənc aşpazlar” müsabiqəsində iştirak etmələri üçün dəvət edib. Tədbirin sonunda Assosiyasiyanın sədrinə Lənkəran Peşə Liseyi adından milli kontekstdə toxunan xalça hədiyyə edilib.


11:24 04 Oktyabr 2020\nHəftənin əsas hadisəsi birdir: Torpaqlarımızın azad edilməsi uğrunda gedən Vətən Müharibəsi. Biz ona 3 tərəfdən – Hərbi, Diplomatik və İnformasiya istiqamətlərindən yanaşaraq, aydınlıq gətirməyə çalışacağıq ki:\n- Ermənistan niyə lokal münaqişəni qlobal müharibəyə çevirməyə çalışır?\n- İki əsrin toqquşması. 21-ci və 20-ci əsrlərin orduları üzləşəndə nə baş verir?\n- Ermənilərin qorxulu yuxusu. HAROP necə bir silahdır?\n- Azərbaycan müharibəni hara qədər davam etdirəcək?\n- FEYKoa mövsümü. Tonlarla feyk istehsalı düzgün taktikadırmı?\nHazırda vəziyyət belədir ki, müharibə 3 müstəvidə gedir – savaş, diplomatiya və informasiya müstəvilərində. Ermənilər bunlardan birincidə tam şəkildə uduzduqlarından, gücü digər ikisinə veriblər. Bu haqda biz bir qədər sonra danışacağıq. Əvvəlcə isə həftə ərzində döyüş meydanında gedər prosesləri ümumiləşdirməyə və qiymətləndirməyə çalışaq.\nProsesləri izləyən ukraynalı ekspertlərdən birinin təbirincə desək, döyüş meydanında sanki 21-ci əsrin ordusu ilə 20-ci əsrin ordusu üzbəüz gəlib. Bu ifadə mənim çox xoşuma gəldi. Həqiqətən də, biz müharibə kadrlarına baxanda Azərbaycan tərəfdən düşmən texnikasına endirlən dəqiq nöqtəvi zərbələr, PUA çəkilişləri, dronların geniş miqyasda tətbiqini, canlı qüvvənin necə gəldi irəli verilmədən, insanların həyatının qorunmasını və ikinci mərhələ üçün saxlanmasını görürük. Bunların hamısı 21-ci əsrin yüksək texnoloji müharibəsini atributlarıdır. Amma bütün bu hərbi texnologiyaların arasında biri xüsusilə seçilir. Son günlərdə ermənilərin kabusuna, qarabasmasına çevrilən, səsi eşidiləndə qaçıb, girməyə deşik axtardıqları, Azərbaycanda isə dillərdə dastan olan məşhur HAROP. Yəqin, tezliklə maketi bizim oğlan uşaqlarının ən sevimli hərbi oyuncağına çevirləcək bu zərbə dronları haqqında düşünürəm ki, ayrıca danışmağa dəyər.\nErməni tərəf ilk dəfə 2016-cı ilin aprel döyüşlərində göydən başına gələn bəla - HAROP ilə tanış olmuşdu. Bu, dünya hərb tarixində ilk dəfə kamikadze-drondan istifadə faktı idi. Aprel döyüşlərində HAROP-un endirdiyi bütün zərbələr uğurlu alınmışdı.\nAradan 4 il vaxt keçib, amma gördüyümüz kimi, düşmən yenə də bu ultramüasir silahın qarşısında acizdir. Çünki ona qarşı hansısa tədbir görmək hazırda mümkün deyil. Düşmənin Hava Hücumundan Müdafiə qüvvələri iri hədəflərə hesablandığından, bu cür kiçik hədəflərə qarşı preventiv tədbirlər görməkdə çətinlik çəkir. Ondan gizlənmək də olmur – radarları söndürsələr belə, HAROP hədəfi vizual izləyib və məhv edir.\nİsrail Aerokosmos Sənayesi Korporasiyasının yaratdığı HAROP Pilotsuz Uçan Aparatlarını bəzən mütəxəssislər “uçan sursat” da adlandırırlar. Çünki o, əsas döyüş başlığı daşıyan aparatlardan fərqli olaraq, özü bütövlükdə döyüş başlığıdır. Yəni hədəfi özünü ona çırpmaqla məhv edir. Hədəfi həm özü tapa, həm də yerdən idarə oluna bilir. Hədəf aşkarlanmadığı halda dron avtomatik bazaya qayıdır.\nUzunluğu 2,5, qanad ölçüsü 3 metr, çəkisi 135 kq olan HAROP 23 kq ağırlığında döyüş başlığını saatda 185 kilometr/saat sürətlə daşıyaraq, 6 saat havada qala və 1000 km məsafəyə qədər uça bilir.\nHazırda Azərbaycan dünyada ən uzaq mənzilli “uçan sursat” olan “Harop”un postsovet məkanında yeganə istifadəçisi və istehsalçısıdır.\nBəs erməni tərəfə baxanda nə görürük? Səngərdə uzanıb, dronlara “Kalaşnikov” avtomatından atəş açan gerilla tipli yaraqlılar. Yəqin, düşmənin sosial şəbəkələrdə yayılan bu dialoqunu siz də görmüsünüz. Bir erməni digərindən soruşur ki, “bəs bizim dronlarımız niyə havaya qalxmırlar?” O biri isə cavab verir: “Çünki yoxdurlar”. Müasir texnikadan erməni ordusu ancaq “Photoshop”, “Premier”, “3D Max” kimi proqramlarla silahlanıb. Ona görə də, virtual meydanda – informasiya savaşında həmlələr edə bilirlər. Real döyüş meydanında isə bu silahlar vəziyyəti dəyişməkdə aciz olduqlarından, savaşın ilk həftəsi Azərbaycan Ordusunun tam, qəti və birmənalı üstünlüyü ilə keçib.\nBunun səbəbi heç də təkcə texnikanın daha müasir olmasında deyil. Əməliyyatların gedişi onu göstərir ki, Azərbaycan tərəfinin hərbi komandanlığında çox yaxşı, təfərrüatlı hazırlanmış, incəliklərinə qədər ölçülüb-biçilmiş savadlı plan var. Düşmənin müdafiəsini zəiflətmək üçün vurulan nöqtələrin necə zərgər dəqiqliyilə seçilməsi və məhv edilməsi də bunu təsdiqləyir. Məsələn, Hava Hücumundan Müdafiə sistemləri vurulur ki, aviasiyamız havaya qalxanda itkilər verməsin. Bunkerlər, istehkamlar, atəş nöqtələri dəqiq zərbələrlə sıradan çıxarılır ki, yerüstü qüvvələr hərəkata başlayanda itkilər minimum olsun. Hər şey planlı şəkildə və yüksək dəqiqliklə icra olunur.\nƏlbəttə ki, bütün bu zərbələr, onların təsvirləri vəziyyətin nə yerdə olduğu haqda tam təsəvvür yaradır. Bu üstünlük özünü azad edilən ərazilərin ələ keçirilməsində də göstərməlidir və göstərir də. Sadəcə, Azərbaycan tərəfi çox sayda insan həyatı hesabına başa gələn sürətli müharibə yox, canlı qüvvəni qorumağa imkan verən nöqtəvi zərbələr müharibəsi aparılır. Bu zaman düşmənin müqaviməti qırılana qədər ərazilərin azad edilməsi prosesi nisbətən ləng gedə bilər, amma müqavimət qırılandan sonra xeyli sürətlənəcək. Müqavimətın tam qrırılması isə o qədər də uzun sürməyəcək. Niyə belə düşünürük? Çünki hadisələr onu göstərir ki, ermənilər bu savaşa hazır deyildilər. Nə erməni ordusu hazır idi, nə dövləti, nə də cəmiyyəti. Pandemiya ilə savaşdan zatən şil-küt vəziyyətdə çıxan Ermənistanın müharibə aparmağa dözüm limiti çox qısadır.\nBu il Ermənistan iqtisadiyyatı ötən illə müqayisədə 5,7 faiz azalıb. Müharibə başlayan ərəfədə Ermənistanın 2 milyonluq əhalisinin 23.3 faizi kazıblıq həddində yaşayır. Əhalinin 6 faizi gündəlik ərzaq ehtiyacını ödəməkdə çətinlik çəkir.\nDöyüşlərin başlamasından cəmisi bir həftə keçməsinə baxmayaraq, artıq ölkədə ərzaq və dərman qıtlığı hiss olunur. Xüsusilə çörək çatışmazlığı haqqında yerli sosial şəbəkələrdə xeyli məlumatlar paylaşılır.\nErmənistanın 2020-ci il üçün hərbi xərcləri ümumilikdə 634 milyon dollar nəzərdə tutulmuşdu. Amma müharibənin ilk 4 günündə düşmənin 1 milyard 200 milyon dolladan çox qiyməti olan hərbi texnika və sursatı məhv edilib. Bu, Ermənistanın iki illik hərbi xərcləri deməkdir.\nErməni əsgərlərinin ələ keçrilmiş bunkerlərinə baxanda düşmən də olsa, adamın yazlığı gəlir. Elementar şəraitin olmadığı, antisanitariyanın hökm sürdüyü bu termit yuvalarını hərbi sığınacaq saymaq üçün insana zəngin fantaziya tələb olunur.\nOna görə, təccüblü deyil ki, ermənilər daha çox qaçmağa üstünlük verir, buna görə hətta bir-birilərilə atışırlar.\nHazırda Ermənistanın hərbi hava qüvvələrində cəmi 4 qırıcı təyyarə var. Bu, Azərbaycandan 9 dəfə azdır. Demək, növbəti mərhələdə ermənilərin hava hücumundan qorunmaq üçün heç bir imkanları yoxdur.\nErmənistan ordusunun hazırda göstərdiyi müqavimət ancaq bircə şeyin sayəsində mümkün olur: 30 il ərzində qurulan istehkamlar, bunkerlər, yaradılan müdafiə xətti. Nə silahların, nə də şəxsi heyətin keyfiyyətinin burada heç bir rolu yoxdur. Sadəcə, onların vaxtı çox olub. Artıq ermənilərin silahlarının da, o silahı daşıyan əsgərinin şəxsi keyfiyyərlərinin də haqqında bizim erməni propoqandasının göstərmək istədiyi kimi yox, real, həqiqi məlumatlarımız var. Ələ keçirilən düşmən texnikası, silah-sursatın hamısı ötən əsrin qalıqlarıdır. Erməni bunkerlərindəki vəziyyətə baxanda görmək çətin deyil ki, biz dağırdana qədər də bərbad olub. Şəxsi heyət isə bayraqları da daxil, əllərində olan hər şeyi atıb qaçmaqdan başqa hələ ki, heç bir şücaət göstərə bilməyib. Paşinyanın bəh-bəhlə yığdığı könüllülər döyüşə girməkdən imtina edirlər. Ümid bircə qadın batalyonuna qalıb ki, onların da verəcəkləri qərarı yəqin, indi əsgərlərimiz böyük maraqla, hətta bəlkə də intizarla gözləyirlər.\nHələlik isə əsas suallardan biri budur: Azərbaycan Ordusunun əməliyyatları nə qədər, yaxud, hara qədər davam edəcək? Biz bu döyüşü Vətən Müharibəsi də, Azadlıq Müharibəsi də adlandrırq və bunların hər ikisi düzdür. Amma eyni zamanda bu, sülhə məcburetmə əməliyyatıdır. Nə zaman Ermənistan Azərbaycanın ərazi bütövlüyünü tanımaq şərtilə danışıqlara razılıq versə, o vaxt döyüşlər dayana və danışıqlar başlaya bilər. Yəni əslində Azərbaycan qarşısına hərbi yox, siyasi məqsədlər qoyub. Niyyətimiz nə qədərsə erməni əsgərini öldürmək, nə qədərsə erməni tankını yandırmaq və ya neçə dənəsə bunkerini dağırtmaq deyil. Niyyətimiz Azərbaycanın ərazi bütövlüyü çərçivəsində danışıqların bərpa olunmasıdır. Ona qədər isə rəsmi Bakının döyüşlərə davam etmək niyyəti kifayət qədər ciddi görünür. Bunu prezident İlham Əliyev “Əl-Cəzirə” telekanalına verdiyi müsahibədə növbəti dəfə kifayət qədər açıq və aydın şəkildə ifadə etdi.\nAzərbaycan prezidentinin sözlərinin və niyyətinin nə qədər qəti olduğunu bu həftə gedən diplomatik proseslər də göstərdi. Aydın şəkildə bəlli oldu ki, digər dövlətlərin nə deməsindən asılı olmayaraq, Azəraycanın qarşısına qoyruğu məqsədə çatılmayınca, yəni Ermənistan sülhə məcbur edilməyincə əməliyyatlar dayandırılmayacaq. Keçmiş Minsk qrupunun həmsədr ölkələrinin rəhbərləri Vladimir Putin, Donald Tramp və Emmanuel Arsan... üzr istəyirəm, Emmanuel Makron Qarabağda gərginliyin artmasını qəti şəkildə pislədilər. Qəribədir. Qarabağda gərginliyin artması kimin günahıdır ki? Elə həmin o keçmiş Minsk qrupunun həmsədrlərindən başqa? Axı onlar danışıqların 30 ildir nəticəsiz qalmasına rəvac verməsəydilər, həmsədrlik əvəzinə kəmsədrlik etməsəydilər, Ermənistanı BMT-nin qətnamələrinin icrasına vadar etsəydilər, indi Qarabağda gərginlik də artmazdı! Bugünkü Müharibənin əsas məsuliyyəti ilk növbədə Ermənistanın çiyninə düşürsə, ikinci yerdə keçmiş Minsk qrupunun həmsədrləri gəlirlər.\nMən bayaqdan bəri Minsk qrupunun adının qarşısında “keçmiş” sözünü heç də təsadüfən işlətmirəm. Çünki bu həftə diplomatiya müstəvisində baş verən hadisələrdən sonra aydın oldu ki, Minsk qrupunun daha indiki şəkildə mövcudluğunu sürdürməsi əslində mümkün deyil. Döyüşlər bitəndən sonra əgər vasitəçiliyə yenə də ehtiyac qalacaqsa – biz çox ümid edirik ki, qalmayacaq,- onda həmin institut tamam başqa cür və başqa formatda, hətta başqa fəlsəfə ilə təşkil olunmalıdır. Təkcə ona görə yox ki, bu format yararsızlığını və mənasızlığını 30 ildə daşdan keçən şəkildə sübut edib. Həm də ona görə ki, Emmanuel Makronun bu həftə ortaya qoyduğu açıq ermənipərəst mövqedən sonra Fransanın həmsədr olduğu bir vasitəçilik formatının davam etməsi praktik olaraq mümkün deyil.\nErmənilərin cılız propaqanda maşını feyk xəbərlər yayırsa, bunu haradasa başa düşmək mümkündür. Mediaları qədər yalançı olan hökumətlərinin də feyk xəbərlərə istinad etmələrini anlaya bilərik. Amma Fransa kimi dövlətin başçısı erməni propoqandasının yaydığı “feyk”lərə əsaslanaraq bəyanat verirsə, bu, artıq tamamilə anormaldır. Çünki normal halda özünə hörmət qoyan dövlətin başçısının istənilən xəbəri dəqiqləşdirmək üçün alternativ xidmətləri, kanalları, əgər bu yoxdursa, heç olmasa sağlam məntiqi olmalıdır. Sağlam məntiq isə asanlıqla öz sahibinə başa sala bilərdi ki, ermənilərin guya suriyalı terrorçuların gəlib Qarabağda döyüşməsi haqda yaydıqları xəbərlər banal feykdən başqa heç nə deyil.\nMakronun sivil Avropa dövlətinin başçısına yaraşmayan, primitiv mövqeyi onun erməni diasporunun təsirində olduğunu sübut etməklə yanaşı, siyasətçi kimi də yetkinləşmədiyini ortaya qoydu. Onun bu addımı faktiki Minsk qrupunun tabutuna vurulan mıx da sayıla bilər, çünki vasitəçi əgər tərəf tutursa, demək, artıq vasitəçi ola bilməz. Beləcə, Makron mənasız və gülünc bir addımla öz ölkəsinin Güney Qafqaz kimi mürəkkəb və vacib regiondakı proseslərə təsir imkanlarını xeyli azaltmış oldu. Peşəkar, yetkin dövlət adamı heç bir halda belə davranmazdı. Vaxtilə de Qoll, Pompidu, Jiskar D`esten, Mitterran kimi təcrübəli siyasətçilərin əyləşdikləri postda bu gün Makron kimi natamam siyasətçini görmək tarixin Fransa dövlətinə ironiyası kimi də qəbul edilə bilər.\nMakronun bu mövqeyini şərtləndirən amillərdən biri Fransadakı güclü erməni diasporudur. Fransada 2022-ci ildə növbəti prezident seçkisi keçiriləcək və cənab Emmanuel özünü Minsk qrupunun həmsədri olan bir dövlətin başçısı kimi yox, iki il sonrakı seçkiyə hazırlaşan siyasətçi kimi aparır. Və bununla da əslində Fransanın maraqlarını zərbə altında qoyur. Çünki indi belə dəstəyin Ermənistana onsuz da heç bir faydası olmayacaq, Fransanın isə Güney Qafqazın ən güclü dövlətilə arası pozula, demək, Parisin regional maraqları ciddi zərər görə bilər. Müharibə bitəcək, biz isə nə dostları unudacağıq, nə də düşmənləri. Bunu Ermənistana yardım göstərmək istəyən bütün dövlətlər məhz belə də qəbul etməlidirlər. Onların köməyi Qarabağ Müharibəsinin taleyi baxımından heç nəyi dəyişməyəcək, amma gələcəkdə özlərinin bölgədəki maraqlarına ağır zərbə vuracaq.\nDigər tərəfdən, cənab Emmanuelin Türkiyə, konkret olaraq, qardaş dövlətin prezidenti Rəcəb Tayyib Ərdoğanla münasibətlərinin xeyli kəskin olması da belə mövqe ortaya qoymasına təsirsiz ötüşməyib. Makron bir növ Ərdoğanla münasibətlərini Qarabağ konflikti müstəvisinə keçirir, eyni zamanda, Qarabağ amilindən istifadə edərək, Ərdoğana asimmetrik reaksiya verməyə çalışır. Ümumiyyətlə, Türkiyənin Şərqi Aralıq dənizində ortaya qoyduğu qətiyyətli mövqedən sonra ona qarşı çıxan Avropa liderlərinin arasında ən fəali Makron idi. Hərçənd, onun Ərdoğanla kəskin münasibətlərinin tarixçəsi bundan da əvvələ gedir. Dəfələrlə bu iki liderin arasında kəskin söz dueli olub, hər dəfə də Rəcəb Tayyib Ərdoğan kəskin cavablar verib.\nHazırda Türkiyənin Azərbaycana dəstək verdiyini demək o mənada bir qədər düz çıxmır ki, indi Türkiyə Azərbaycana sadəcə dəstək vermir, indi Türkiyə elə Azərbaycandır. Bu iki qardaş dövlətin maraqları o qədər çuğlaşıb ki, bir dövlət kimi sinxron hərəkət edirik. Doğrudan da, dünyada buna bənzər ikinci bir geosiyasi doğmalıq örnəyi tapmaq mümkün deyil. Türkiyənin xarici işlər naziri Mövlud Çavuşoğlu Qarabağdan danışanda elə çıxış edir ki, sanki Azərbaycanın ikinci xarici işlər naziridir. Cənab Ərdoğanın Qarabağla bağlı mövqeyi cənab Əliyevdən zərrəcə fərqlənmir. Regionda marağı olan bəzi xarci dövlətləri qorxuya salan da məhz budur. Çünki Qarabağ Savaşı Azərbaycanın qələbəsilə yekunlaşandan sonra təkcə Azərbaycanın bölgənin ən güclü və nüfuzlu dövləti olmağı faktı qəti və birmənalı şəkildə təsdiqini tapmayacaq; eyni zamanda, Türkiyə də Güney Qafqazda sözükeçən dövlətə çevilməklə, bu statusu iddialı olan digər ölkələri geridə qoyacaq. Əgər 3 böyük dövlətin 30 ildə bacarmadığını edib, regiona sülhün və haqq-ədalətin gəlməyinə dəstək verirsə, lap yaxşı, bu, qardaş dövlətin haqqıdır. Amma erməni tərəf də öz diplomatiya oyununu əsasən bu məqamın üzərində qurmağa çalışır. Paşinyan ilk gündən saqqalını yola-yola dünyanı inandırmağa çalışır ki, Qarabağda döyüşən az qala Azərbaycan yox, Türkiyədir. Yalandan Türkiyə qüvvələrinin onun ərazisinə hücum etməsi, təyyarəsini vurması haqda hay-küy salaraq, məsələni qlobal müstəviyə keçirmək istəyir. Axı Türkiyə NATO-nun, Ermənistan isə KTMT-nin üzvüdür. Və əgər Türkiyə Ermənistan ərazisinə hər hansı zəbə endiribsə, bu, NATO-nun KTMT-yə zərbəsi kimi tövsif oluna bilər. Bu məqama cənab İlham Əliyev də diqqət çəkdi.\n- Sinxron - Dünən onlar Ermənistan ərazisindən uzaq məsafəli raketlərdən istifadə etməyə başladılar. Bununla da onlar istifadə etdikləri bu silahları Azərbaycan üçün qanuni hədəfə çevirirlər və biz bu hədəfləri məhv etməliyik. Sonra isə onlar bizi günahlandıracaqlar ki, biz Ermənistan ərazisinə hücum edirik. Onlar bunu istəyirlər. Onlar münaqişəyə üçüncü tərəfləri cəlb etmək istəyirlər ki, bu tərəflər onları müdafiə etsinlər və onlar üçün daha 30 illik qanunsuz işğalı təmin etsinlər...\n...Biz bu münaqişənin regional münaqişəyə çevrilməsinin qəti olaraq əleyhinəyik. Ermənistanın etmək istədiyi məhz budur. Ona görə də onlar Azərbaycana bəzi xarici dəstəklə bağlı feyk xəbərlər icad edirlər. Lakin, eyni zamanda, onlar özləri xarici dəstək istəyirlər. Ona görə də mən elə hiss edirəm ki, hazırda, döyüş meydanında çox ciddi məğlubiyyətlə üzləşdikləri bir vaxtda, onların əsas hədəfi bu münaqişəni regional münaqişəyə çevirməkdir. Lakin mən əminəm ki, qeyd etdiyiniz ölkələr heç vaxt bunun olmasına imkan verməyəcəklər. Çünki regionumuzda təhlükəsizlik bütün region ölkələrinin maraqlarına xidmət edir və qeyd etdiyiniz ölkələr arasında Türkiyə, Rusiya, İran region ölkələridir. Digər ölkələrin bura ilə, regionla əlaqəsi yoxdur. Onlar region ölkələri deyil.\nErmənistan xüsusilə də bu faktı Rusiyanın burnunu qabağına dürtməyə çalışır ki, döyüşlərin nöqtəsi Azərbaycanın istədiyi kimi qoyulsa, Güney Qafqazın geosiyasi səmasında türk ulduzu parlacaq. Amma əsas odur ki, bu halda əbədi olaraq axan bir ulduz da olacaq Güney Qafqaz səmasından – bu, Ermənistanın ulduzudur. Buna görə də Ermənistan bütün gücü ilə dünyanın proesə qarışmasını istəyir, fəqət alınmır – görünən budur ki, Azərbaycan əvvəlcədən işin diplomatik tərəfini möhkəm tutub. Yəqin ki, indi Ermənistanın qıcıqlandırıb, prosesə cəlb etməyə çalışdığı bütün dövlətlərlə hərtəfli danışıqlar da aparılıb, məsələlərin real mahiyyəti də izah olunub və olunmaqda davam edir. Gələcəyin diplomatiya kitablarına yazılacaq qədər möhtəşəm iş görülüb. İstisna deyil ki, Türkiyə ilə Rusiyanın arasında da bununla bağlı hansısa sövdələşmələr, anlaşmalar var; əlbəttə, bu, vur-tut, ancaq ehtimaldır, amma əgər belədirsə, onda məsələ həll olunmuş sayıla bilər.\nErmənilərin diplomatik cəbhədə hücum manevrlərinin istiqamətlərindən biri diasporunu işə salmaq, digəri İsraillə münasibətlərini kəsməkdir. Hətta İrəvanın İsraildəki səfiri geri çağırılıb. Amma bu, çox ağılsız bir addım idi. Çünki əvvəla, onsuz da ermənilərin yəhudilərlə heç bir yaxın münasibəti olmayıb ki, səfiri geri çağırmaları İsrailinə nəsə bir ciddi təsir eləsin. İkincisi, buna qədər də ermənilər hər zaman antisemit mövqeləri və yəhudilərə qısqanclıqları ilə seçiliblər. Əksinə, avqust ayında Ermənistanın xarici işlər nazirinin Misirə səfəri göstərdi ki, onlar ərəb dövlətlərinin düşərgəsində dəstək axtarırlar. Belə vəziyyətdə Ermənistanın İsraillə münasibətləri korlaması dünyada ermənii diasporundan daha güclü yəhudi diasporunu onların əleyhinə kökləyəcək.\nBelə vəziyyətdə ermənilərin ən çox əli və gümanı çatan vasitələrin başında feyk xəbərlər istehsalı gəlir. Ermənistanın müdafiə nazirliyinin sözçüsü Şuşan Stepanyan hazırda dezinformasiya cəhənnəminin feyk mələyi vəzifəsində fəaliyyət göstərir. Bu günlərdə erməni təbliğat maşını həm Azərbaycanın daxili seqmentinə, həm də beynəlxalq arenaya buraxmaq üçün onları tonlarla istehsal edir.\nAzərbaycan tərəfdə Türkiyə, Əfqanıstan, Suriyadan gəlmiş terrorçular, bir sözlə, azərbaycanlılardan başqa hamı döyüşür; səmada uçan dirijablımız vurulur; Azərbaycan əsgəri narkomandır, cibindən şpris çıxır; Türkiyənin “F-16”sı Gəncədən qalxıb, ermənilərin “Su-25”ini vurur... Bütün bu qeyri-ciddi, hətta gülməli feyklər tezliklə lağ obyektinə çevrildi. Məsələn, Rusiya qəzetlərindən biri ermənilərin bir gündə 30 tank vurması haqda xəbəri belə şərh etmişdi: “Uşaqlar, siz orada dağlarda Kursk döyüşü keçirirsiniz bəyəm?!” Dağlarda Azərbaycanın atom sualtı qayığının rəşadətli erməni Ordusu tərəfindən vurulması isə son günlərin əsas lətifələrindən biridir.\nFeyk xəbərlərdə əsas istiqamətlər öz itkilərini gizlətmək, Azərbaycanın itkilərini həddindən çox göstərmək, dünya ictimaiyyətini aldadaraq, guya Azərbaycan tərəfdə terrorçuların vuruşduğunu, Türkiyənin döyüşlərə qatıldığını və Azərbaycanın Ermənistan ərazisinə zərbə endirdiyini göstərməkdir. Çox vaxt feyk xəbərlər Azərbaycan dilində yaradılmış saxta resurslardan yayılır. Ona görə də, vətəndaşlarımız sayıq olmalı və ancaq rəsmi xəbərlərə inanmalıdırlar.\nSəmimi deyim ki, mən həmişə erməniləri qəddar, qaniçən, bic, hiyləgər, yaltaq, hətta qorxaq hesab eləmişəm, amma heç vaxt axmaq saymamışdım. İndi isə onların nə qədər axmaq olduqlarına heyrətlənməyə bilmirəm. 21-ci əsrdə informasiya müharibəsini feyk xəbərlərlə aparmaq son dərəcə yanlış taktikadır. Çünki məsələn, qəzet erasında hansısa yalan xəbər buraxılanda, o, təkzib olunana qədər bir neçə gün keçirdi və həmin bir neçə gündə “feyk nyus” öz işini görürdü. Sosial media əsrində istənilən yalanan ifşası bir neçə saniyə aparır. Məhz ona görə Azərbaycan tərəfi informasiya savaşında bu həftə ərzində tonlarla saxta xəbəri ifşa edib, üstünə “fake” damğası vuraraq, dünyaya göstərib. Ermənilərin feykləri də tankları kimi vurulur. Müasir dövrün informasiya müharibəsi də müasir vasitələrlə – məsələn, dronlardan çəkilən kadrları paylaşmaqla aparılmalıdır, daha vurulmuş tank kadrlarını montaj edib, üstünə rok musiqisi qoymaqla yox. Yeri gəlmişkən, mənə çox maraqlıdır ki, bu basa-basa Ermənistanın Müdafi Nazirliyi yaydığı kadrların üstünə musiqi də vurmağa necə vaxt, imkan və həvəs tapır. Klipmi çəkirsiniz, zalım uşağı?!\nQardaş türkiyə xalqının gözəl bir məsəli var: Qorxunun əcələ faydası olmaz. Bütün bu musiqli kiplərin, feyklərin, dezoların, diplomatik isteriya və çırpanmaların Ermənistanın məğlubiyyətinin qarşısını almaq baxımından heç bir faydası olmaycaq. İndi onların ancaq bircə yolu var: məğlubiyyəti qəbul edib, Azərbaycanın ərazi bütövlüyünü tanımaq şərtilə sülh imzalamaq. Bunu nə qədər tez dərk etsələr, bir o qədər yaxşı olar, çünki müharibədə vaxt təkcə pul deyil, həm də insan həyatıdır. Bu halda xüsusən erməni həyatı. Biz isə həm ön, həm də arxa cəbhələrdə möhkəm olmalıyıq, qalanı ancaq vaxt məsələsidir. Möhkəm olun!\nAçar sözlər: #azvision #təhlil #Qarabağ #müharibə


29 üzv, 50 topik\nRus knyazlıqlarının vassal olması;\nPaytaxtlarının Saray-Batı və Saray-Bərkə olması;\nFeodal dövləti olması;\nİmtiyazlı şəxslərin tarxan adlanması;\nXan tərəfindən idarə edilməsi;\nMəhsul və pul vergilərinin baskaklar tərəfindən toplanması;\nTorpağa sahib olmaq üçün verilən fərmanın yarlıq adlanması;\nÖzbək xanın dövründə islamın rəsmi dinə çevrilməsi(1313-1342-ci illər);\nKulikovo döyüşündə Moskva knyazlığlına məğlub olması(1380-ci il);\nToxtamışMoskvanı ələ keçirməsi (1382 -ci il);\n7 iyul 2011, 01:10\nBöyük Hun dövlətinin dağılmasından sonra Altay, Mərkəzi Asiya və Böyük çöldə yaşayan bir sıra türk tayfaları jujfaların təsiri altına düşdü. 546- cı ildə Teles tayfasının üsyanı nəticəsində Jujan dövləti zəiflədi. Bundan istifadə edən Bumın Jujan hökümdarı Anaxuana qarşı üsyan qaldırdıraraq 552-ci ildə I Göytürk dövlətini qurdu. Dövlətin paytaxtı Ötükən şəhəri idi. Göytürk hökmdarları “ilxaqan” titulu daşıyırdılar. Muğan və İstəmi xaqanın dövründə I Göytürk dövləti xeyli qüvvətləndi. VI əsrin 80-ci illərində I Göytürk dövləti zəiflədi. Dövlətin zəifləməsinin səbəbləri:\n1 iyun 2011, 10:00\nMərkəzi Asiyada (Türküstanda) yaşayan əhali akinçilik və maldarlıqla məşğul olurdular. e.ə. II minilliyin sonu — I minilliyin I yansında türk tayfalarının köçü və yerdəyişmələri baş verdi. Köçun məqsədləri:\n► Yeni otlaq sahələri ələ keçirmək\n► Yadelli işğallarını aradan qaldırmaq\n► Iqtisadi çatinlikləri aradan qaldirmaq\ne.ə. VI — IV əsrlərdə Mərkəzi Asiyada Baktriya, Parfiya, Margiana, Xarazm və Soqdiana kimi vaha dövlətlar mövcud olmusdur. Vahə dövlətlər haqqında Çin mənbələrinda və «Avesta» kitabında məlumat verilir. Mərkəzi Asiya e.ə. VI-V əsrlərdə Əhəmənilərin və e.ə. IV əsrin 30-cu illərində Makedoniyalı İskəndərin hücumuna məruz qalmısdır. Baktriya və Soqdianiya əhalisi Makedoniyalı İskəndərə qarşı Spitamenin rəhbərliyi ilə üsyan qaldırdı. Lakin xəyanət nəticəsində Spitamen məğlub oldu.\n«Türk» sözünün mənası «güclii və qüvvətli» demekdir. Yunanlar türkləri «iskit», farslar «sak», assurlar ise «aşquz» adlandırmışlar. Arxeoloji tədqiqatlar nəticəsində qədim türklərə aid Deşikdaş, Namazqan, Pazırıq və Esik abidələri tədqiq edilmişdir. Deşikdaş abidəsində «neandertal adam» və daş alətlər tapılmışdır. Namazqanda isə:\n► Möhrə evlər\n► Boyalı qablar\n► Gil qadın fiqurları\n► Bəzək əşyaları\n► Metaləritmə kürələri tapılmısdır\nEsik kurqanında tapılmısdır:\n► Qızıldan hazırlanmıs geyimlər\n► Qızıldan bəzək əşyaları\n► b.e-nın V əsrinə aid Orxon yazısı\nPazırıq kurqanlarında tapılmışdır:\n► Ön Asiyada toxunmuş xalçalar\n► Çində istehsal olunmuş ipək parçalar\n► Xəz və dəri məmulatları\nMərkəzi Asiya və Türküstan mədəniyyətinə aiddir:\n► Aromey alifbası\n► Zərdüştlüyə sitayiş\n► Yunan allahlarına sitayiş


Putin və Lukaşenko arasında yeni görüş keçiriləcək\nRusiya və Belarus prezidentləri Vladimir Putin və Aleksandr Lukaşenko arasında yaxın vaxtlarda yeni görüş keçiriləcək. Mediainfo.az-ın TASS-a istinadən verdiyi xəbərə görə, bu barədə məlumat Belarus liderinin mətbuat x...\nErmənistan Danimarkadakı səfirliyini bağladı\nErmənistan Danimarkadakı səfirliyini bağlayıb. Bunu “Sputnik Ermənistan”a açıqlamasında Ermənistan Xarici İşlər Nazirliyinin mətbuat katibi Anna Naqdalyan deyib. Onun sözlərinə görə, bu ölkədəki səfirlik İsveçdəki diplomatik nümayənd�...\nBu gün Azərbaycanın dövlət və ictimai xadimi, siyasətçi və publisist, Azərbaycan Xalq Cümhuriyyətinin (1918-1920) banilərindən və Azərbaycan siyasi mühacirətinin liderlərindən olmuş Məhəmməd Əmin Rəsulzadənin doğum günüdür. Məh�...\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 21 dəfə pozub. Mediainfo.az-a MN Mətbuat Xidmətindən verilən xəbərə görə, Ermənistan Respublikası Noyember...\nİspaniyada xarici jurnalislər həbs edilib\nİspaniyanın EFE informasiya Agentliyinin 3 əməkdaşı Venesuelada həbs edilib. Mediainfo.az-ın TASS-a istinadən verdiyi xəbərə görə, bu barədə İspaniya mətbuatının yaydığı məlumatda deyilir: "Ötən gün Venesuela hüqu...\n“Qara dənizə döyüş gəmilərimizi göndərməyə hazırıq”\nAlmaniya xarici işlər naziri Mixael Zilbert Qara dənizə və Rusiyanın nəzarətindəki Kerç boğazına döyüş gəmilərini göndərməyə hazır olduqlarını açıqlayıb. O, bu barədə Ukraynaya səfəri çərçivəsində bu ölkənin müdafiə nazirinin müavini Anatoli ...\nAvropa İttifaqı Breksitlə bağlı Böyük Britaniyadan qəti addımlar gözləyir\nAvropa İttifaqı Breksitlə bağlı Böyük Britaniyadan atacağı addımları sürətləndirməyi xahiş edib. Mediainfo.az-ın TASS-a istinadən verdiyi xəbərə görə, Avropa komissiyası sədrinin birinci müavini Frans Timmermans bu gün B...\nAzərbaycan Ordusunun iki zabiti BMT-nin mandatı altında keçirilən sülhməramlı missiyada iştirak etmək üçün Cənubi Sudanın paytaxtı Cuba şəhərinə gəlib. Mediainfo.az-a MN Mətbuat Xidmətindən verilən məlumata gör�...\nQuaido Aİ-nin ölkəsinə sanksiya tətbiq etməsini istəyir\nVenesuela Milli Assambleyasının rəhbəri, özünü müvəqqəti olaraq ölkə prezidenti elan edən Xuan Quaido Avropa İttifaqına (Aİ) üzv ölkələri Venesuelaya qarşı sanksiya tətbiq etməyə çağırıb. Mediainfo.az-ın Türkiyə mə...\nABŞ Nikolas Maduronu öldürməyə hazırlaşır\nABŞ prezidenti Donald Tramp mənim öldürülməyim barədə göstəriş verib. Mediainfo.az-ın verdiyi xəbərə görə, bu barədə RİA Novosti-yə müsahibəsində Venesuela prezidenti Nikolas Maduro deyib: " Donald Tramp mənim öldürülm�...\nSintzo Abe: Cənubi Kuril adaları Yaponiya ərazisidir\nYaponiyanın Baş naziri Sintzo Abe Rusiyanı qıcıqlandıran və eyni zamanda ölkəsinin mövqeyini sərt şəkildə ortaya qoyan açıqlama ilə çıxış edib. Mediainfo.az-ın rambler.ru-ya istinadən verdiyi xəbərə görə, Abe Cənubi Ku...\nAvropa İttifaqı ölkələrinə getmək bahalaşdı\nBu gündən sonra Avropa ölkələrinə getmək istəyənlər viza üçün daha çox pul ödəməli olacaqlar. Mediainfo.az-ın Türkiyə mətbuatına istinadən verdiyi xəbərə görə, buna səbəb Avropa İttifaqına üzv dövlətlər tə...\nAli məhkəmə Quaidoya ölkəni tərk etməyi qadağan edib\nVenesuela Ali Məhkəməsi muxalifət lideri və parlamentin sədri Xuan Quaidonun ölkəni tərk etməsinə qadağa qoyub. Mediainfo.az-ın TASS-a istinadən verdiyi xəbərə görə, Ali məhkəmənin çıxardığı hökmə əsasən həmçinin Q...\nBolton Əliyevə zəng etdi: Qarabağ müzakirəsi...\nYanvarın 29-da axşam ABŞ Prezidentinin milli təhlükəsizlik məsələləri üzrə müşaviri Con Bolton Azərbaycan Respublikasının Prezidenti İlham Əliyevə telefonla zəng edib. Söhbət zamanı qarşılıqlı maraq doğuran bir sıra məsələlər, o cü...\nTədqiqatçı Oleq Petrenko Azərbaycan tarixinə dair faktların və xəritələrin araşdırılmasını davam etdirdiyi növbəti videonu Yutub kanalında yerləşdirib. Videosujetdə tədqiqatçı Azərbaycanın son 200 illik tarixi ba...\nPyotr Poroşenko yenidən prezident olmaq istəyir\nUkrayna prezidenti Pyotr Poroşenko mart ayının 31-də keçiriləcək seçkilərdə yenidən prezidentliyə namizədliyini irəli sürüb. Mediainfo.az-ın rambler.ru-ya istinadən verdiyi xəbərə görə, Poroşenko bu barədə yanvarın 29-da...\nTürkiyə Suriyada hərbi əməliyyatlara hazırdır\nTürkiyə Müdafiə naziri Xulusi Akar bildirib ki, Suriyada hərbi əməliyyatlara başlamaq üçün bütün hazırlıqlar başa çatdırılıb. Mediainfo.az-ın Habertürk-ə istinadən verdiyi xəbərə görə, ordu Suriy...\nNazir Sahil Babayev Neftçala rayonunda vətəndaş qəbulunu fevralın 8-də keçirəcək Mediainfo.az-ın nazirliyə istinadən verdiyi xəbərə görə, qəbulda Neftçala, Salyan, Biləsuvar, Cəlilabad, Cəbrayıl rayonlarını...\nErmənistanda təcrübəli hərbçilər istefaya göndərilir\nErmənistanda Qarabağ müharibəsində iştirak edən təcrübəli hərbi kadrları daha aşağı vəzifələrə təyin edir və ya istefaya göndərirlər. Mediainfo.az-ın nevvs.am-a istinadən verdiyi xəbərə gör...\nPARLATİNO-dan ABŞ-a zərbə: Venesuelaya hərbi müdaxilənin əleyhinəyik\nLatınamerika ölkələri parlamenti (PARLATİNO) Venesuelaya xaricdən istənilən hərbi müdaxilənin əleyhinə çıxıb. Mediainfo.az-ın TASS-a istinadən verdiyi xəbərə görə, PARLATİNO-ya üzv 23 ölkə liderləri Venesuela probl...\nQuaido ABŞ-ın Venesuelaya müdaxiləsini istəyir\nMüxalifətdə olan Venesuela Milli Assambleyasının sədri və parlamentin spikeri Xuan Quaido ilə prezident Donald Tramp arasında telefon danışığı olub. Mediainfo.az-ın verdiyi xəbərə görə, bu barədə Quaido CNN telekanalına müs...\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 20 dəfə pozub. Mediainfo.az-a MN Mətbuat Xidmətindən verilən məlumata görə, Ermənistan Respublikası...\nVenesuela prezidenti Nikolas Maduro ölkənin müxalifət liderlərini "kişiliklərini toplamağa və milli dialoqa başlamağa" çağırıb. Ölkə liderinin çıxışı onun "Twitter" səhifəsi ilə yayımlanıb. "Mən Venesuela...\nBakıda ağır qəza: yük maşını aşdı, yol bağlandı\nBakının Ziya Bünyadov prospektində zəncirvari yol qəzası baş verib. Iki minik və bir yük maşınının toqquşması nəticəsində sonuncu aşıb. Qəza yolun "Koroğlu" metrostansiyasına gedən istiqamətində, körpünün Ayna Sultanova heyk�...\nAB-dən Yegiazaryanın ölümünə rüsvayçı - Reaksiya\nAvropa Birliyi gözləyir ki, Ermənistan hökuməti İrəvanın “Nubaraşen” təcridxanasında Haynyus.am saytının rəhbəti və Erməni qartalları: Vahid Ermənistan Partiyasının sədr müavini Mqer Yegiazaryanın ölümünün qətlinin lazımi şəkildə araşdırılmasın�...\nPrezidentdən mühüm 4 fərman, 2 sərəncam\nİlham Əliyev “Azərbaycan Respublikasının ərazi bütövlüyü uğrunda həlak olmuş, ölmüş və hərbi əməliyyatlarla əlaqədar xəbərsiz itkin düşdüyünə görə ölmüş elan edilmiş hərbi qulluqçuların ailə üzvlərinin sosial müdafiəsinin yaxşılaşdırılm...\nRusiya müşahidəçiləri Ukraynaya buraxılmaya bilər\nÜmumukrayna ictimai təşkiatı olan "Ukrayna Seçkilər Komitəsu" Mərkəzi Seçki Komitəsinə müraciət edərək qarşıdan gələn prezident seçkilərini müşahidə etmək üçün rusiyalıları qeydə almamağa çağırıb. Mediainfo.az...\nGürcüstanda NATO hərbi təlimləri keçiriləcək\nBu ilin mart ayında keçirilməsi nəzərdə tutulan "NATO-Gürcüstan 2019" hərbi təlimlərində 22 ölkə iştirak edəcək. Mediainfo.az-ın TASS-a istinadən verdiyi xəbərə görə, bu barədə mətbuata açıqlamasında Gürcüstan müda...\nAzərbaycanlı milyonçu Gürcüstana iki ay vaxt verib\nRusiyada Azərbaycanlıların Federal Milli-Mədəni Muxtariyyətinin prezidenti, Rusiya prezidenti yanında Millətlər Şurasının üzvü, azərbaycanlı milyoner Söyün Sadıqov Xocalıda azərbaycanlılara qarşı törədilən soyqırımın iştirakçısı M...\nMaduro bəzi Avropa ölkələrinin ultimatumunu rədd edib\nVenesuela prezidenti Nikolas Maduro ölkədə yenidən prezident seçkilərinin keçirilməsi barədə bəzi Avropa ölkələrinin ultimatumunu rədd edib. Mediainfo.az-ın rambler.ru-ya istinadən verdiyi xəbərə görə, Maduro hazırda Venesue...\nLavrovun Tokioyo səfəri gözlənilmir\nYaponiya xarici işlər nazirliyi Rusiya xarici ciyasət idarəsinin rəhbəri Sergey Lavrovun Tokioyo gözlənilən səfəri ilə bağılı "Sankei" qəzetində gedən xəbəri təkzib edib. Mediainfo.az-ın TASS-a istinadən verdiyi xəbərə g�...


"Çempionat başlayacaqsa, virusu düşünməyə dəyməz" - MÜSAHİBƏ » Sportnet.az\nTarix: 28-04-2020, 16:34 Baxış sayı: 724 Bölmə: Futbol / Topaz Premyer Liqası / Müsahibə / Slider / Göy\n"Keşlə" klubunun futbolçusu Rəşad Sadiqov "Report"un suallarını cavablandırıb.\n- Ola bilər ki, hamı əvvəlki formasına qayıda bilməsin. 1,5 ay futbolsuz qalmaq həqiqətən də çoxdur. Hətta çempionat bitəndən sonra belə, cəmi 15 - 17 gün istirahət verilir. İndi isə vəziyyət fərqlidir.\n- Düzü, çətin olacaq. Sanki yoldaşlıq matçı keçirəcəyik. Onsuz da Azərbaycan çempionatında bəzi oyunları çıxmaq şərtilə, azarkeşlər stadionlara az gəlirlər. Buna baxmayaraq, tribunada az sayda tamaşaçı görmək də xoş olur. Amma məcburuq, qanun bunu tələb edir. Mənə elə gəlir ki, bütün Avropada da bu qadağa tətbiq olunacaq.\n- Bu, əvvəllər də belə olub. Düzdür, bir neçə il öncə “Xəzər Lənkəran” var idi. Bölgə klublarını saymayaq, onsuz da onların oyunlarına hər zaman çox azarkeş gəlib. Bakıda isə “Qarabağ”la “Neftçi”nin tərəfdarlatı bir qədər çoxdur. İkisi öz aralarında oynayanda tamaşaçı çox, digər komandalarla matçlarda isə say az olur. Ona görə də inanmıram ki, hazırda azarkeş amili çox önəm daşısın. Razıyam, əvvəllər olurdu, çünki bir oyuna 5-10 min azarkeş gəlir, rəqib komandaları təzyiq altında saxlayırdı. İndi isə 300-500 nəfər gəlir. Bu isə hiss olunmur.\n- Əvvəlki vaxt olsaydı, deyərdim ki, 5 əvəzetmə çoxdur. Çünki qalib gələn komand 2-ci hissənin ortasından etibarən vaxtı yubatmağa başlayır. Bunun üçün əvəzetmələrdən də istifadə olunur. İndiki məqamda isə futbolçuları düşünüb, bunu təklif edirlər. Avropada hələ belə şey olmamışdı, komandalar bu qədər istirahət etməmişdilər. Çempionat başa çatandan cəmi bir-iki həftə sonra məşqlərə başlayırlar. İngiltərədə isə demək olar ki, istirahət olmur. Bir ay məşq etməmək, oyun keçirməmək hər bir idmançının əzələlərini boşaldır. Yüklənmə çox olduqda zədə ehtimalı böyükdür. Yəqin ki, bunu nəzərə alıb, 5 əvəzetmə təklif edirlər. Düşünürəm ki, vəziyyət düzələndən sonra yenidən əvvəlki qaydaya qayıdacaqlar.\n- Deyirlər ki, yaxından təmas olmaz. Doğrudan da olduqca gülünc qərardır. Futbola başlayırsansa, bunu kənara qoymaq lazımdır. Çünki futbol yaxından təmas oyunudur. Başqa cür mümkün deyil. Topu almaq üçün mübarizə aparmalı, rəqibə yaxın oynamalısan. Çəkinmək məsələsinə gəlincə, heç kim virusa yoluxmaq istəməz. Eyni zamanda, kimsə bundan sığortalanmayıb. Çempionat başlayacaqsa, bu amili düşünməyə dəyməz. Çünki hər bir futbolçu öz klubunun şərəfini qoruyur, meydana nəticə üçün çıxır.


Misir piramidlərinin sirri\nMisir piramidlərinin sirri.\nDünyanın yeddi möcüzəsindən biri bu günümüzədək zərər görmədən davam gətirib dayana bilmiş Misir piramidalarıdır.\nMisir ehramları piramid şəklində olan tarixi tikilidir. Uzun illər sonra dünyanın bir çox yerlərində piramida şəkilli abidələr tikilsə də, Misir piramidləri kimi qədim və davamlı olmadıqlarına görə məşhurluq tapmayıblar. Bu səbəbdən də piramid dedikdə ilk ağıla gələn Misir piramidaları olur.\nEhramlar hər biri 20 ton olan qaya parçalarından tikilmişdir. Qayaların olduğu yer isə ehramlardan 200 km uzaqlıqda olduğu üçün onların hansı yollarla gətirilməsi hələ də sirr olaraq qalmaqdadır.\nEhramların hər biri, bir Misir fironunun şərəfinə tikilmişdir. Daxilində həmin fironun mumiyası saxlanılır və mumiyaya ildə 2 dəfə gün işığı düşür. Bu həmin fironun doğum və taxta çıxdığı tarixə düşür.\nEhramların içərisində heç bir texniki avadanlıq işləmir, əgər ehramın daxilinə qabda çirkli su qoyulsa, bir-neçə gündən sonra həmin su durulur.\nEhramların daxilində bitkilər daha tez inkişaf edib böyüyürlər.\nEhramların daxilində bəzi otaqlar vardır ki, onların sirri hələ də açılmayıb. Belə ki, həmin otaqlara girən tədqiqatçılar geri qayıtmayıb və o otaqlara heç bir aparatla baxmaq olmur.\nEhramlardan ən böyüyünün olduğu yer dünyanın quru ərazisinin mərkəzi sayılır. Ən böyük ehramdan yer kürəsinin nüvəsinə qədər olan məsafə onunla Şimal qütbü arasında olan məsafəyə bərabərdir.\nMisir piramidaları haqqında çoxlu rəvayətlər və əfsanələr var. Bunlardan bəziləri öz təsdiqini tapmış, bəziləri isə hələ də mütəxəssislər tərəfindən araşdırılır.\n"Misir piramidlərinin sirri" haqqında müzakirə


Roman Qriqorçuk: "Biz finalda oynamağa layiq komandaya uduzduq" | Report.az\nRoman Qriqorçuk: "Biz finalda oynamağa layiq komandaya uduzduq"\nRoman Qriqorçuk: "Biz finalda oynamağa layiq komandaya uduzduq" "Qəbələ"nin baş məşqçisi Roman Qriqorçuk "Borussiya" (Dortmund) komandası ilə oyunun nəticələrini şərh edib\n6 Noyabr , 2015 00:57\nBakı. 6 noyabr. REPORT.AZ/ "Biz bu gün finalda oynamağa layiq komandaya uduzduq. Rəqibin səviyyəsi nəinki Avropa Liqasında, hətta Çempionlar Liqasında oynamağa layiqdir. Əlbəttə, nəticədən razı deyilik. Amma bu, bizim üçün vacib oyun, öyrəniləsi materialdır. Bu, bizim üçün ciddi dərs, material oldu ki, mərhələ-mərhələ yüksəlmək üçün nəticə çıxaraq". "Report"un məlumatına görə, bunu Almaniyada "Borussiya" (Dortmund) komandasına 0:4 hesabı ilə uduzduqları oyundan sonra "Qəbələ"nin baş məşqçisi Roman Qriqorçuk deyib.\nDaha sonra ukraynalı mütəxəssis jurnalistlərin suallarını cavablandırıb:\n- Oyundan əvvəl nə gözləyirdiniz, nə baş verdi?\n- Əlbəttə, nəticə bundan yaxşı ola bilərdi. Nəyin gözlədiyini təsəvvür edirdik. Məlum məsələdir ki, rəqib bizdən güclü idi. Heç bir qorxulu hal baş vermədi. Baş verməli olan hal baş verdi.\n- Vaqif Cavadov jurnalist, futbolçu, yoxsa turist kimi bura gəlmişdi?\n- Onsuz da əhval-ruhiyyəm yaxşı deyil. Mənə belə gülməli sual vermək lazım deyil. Bu gün oyunun protokoluna hazır oyunçular salınmışdı.\n- "Qəbələ"nin uğursuz seriyası "Borussiya" ilə başlayıb. Bundan sonrası nə qədər davam edəcək?\n- Futbolda möcüzə nadir hallarda baş verir. Biz Azərbaycan Premyer Liqasında planlaşdırdığımız və qazanmalı olduğumuz xalları qazanmadıq. Səbəb o idi ki, hücumların sonluğunu gətirmədik. Burada uğursuz seriya görmürəm. Belə oyunlar isə hər bir komanda ilə bağlı baş verir. Bugünkü oyunla xal qazana bilməsəydik, sizinlə razı idim. Amma biz hücum futbolu sərgilədiyimiz oyunlarda xallar itirmişik. Analiz etməli və müəyyən düzəlişlər edəcəyik.\n- Əsəbi görünürsünüz...\n- Xeyr, əsəbi deyiləm, sadəcə əhvalım pozulub. Ola bilsin, ilk sual məni özümdən çıxardı, amma hirsli deyiləm.\n- "Qəbələ"ni bu səviyyəyə çatdırdıqdan sonra diqqətlər sizə yönəlib. Təkliflərə reaksiyanız necədir?\n- Bu barədə şərhsiz danışıram. Amma bu gün qeyd edərdim ki, mən "Qəbələ"ni, futbolçuları sevirəm, rəhbərliyə böyük hörmətlə yanaşıram. Hazırda məni komandanı yüksək səviyyəyə qaldırmaq düşündürür. Bu gün ürəkdən cavab verirəm. Ona görə xahiş edirəm ki, bir daha bu sualı verməyəsiniz. Rəqibimiz istənilən komanda ilə oynamağa qadir komandadır. Biz isə öz üzərimizə düşən vəzifəni anlayıram. "Qəbələ"nin qaydasına düşəcəyinə və dünya səviyyəli oyun sərgiləyəcəyinə inanıram. Hazırda bütün fikirlərim buna yönəlib.\n- "Krasnodar" PAOK-a qalib gəldikdən sonra "Qəbələ"nin "pley-off"a yüksəlmə şansı demək olar ki, itdi. Bundan sonrakı hədəfləriniz nədən ibarət olacaq?\n- Hələ az da olsa, şansımız var. Ona görə yeganə məqsədimiz növbəti oyundan qalib ayrılmaqdır. Rəqiblərin xal itirməsində də maraqlıyıq. Bununla da itməmiş şansımızı qaytarmaq niyyətindəyik.


“Dini etiqad azadlığı haqqında” qanun: nə dindarlar, nə də ateistlər bəyənir - JURNALİST ARAŞDIRMA MƏRKƏZİ\nAna səhifə/Xəbərlər/Sosial/“Dini etiqad azadlığı haqqında” qanun: nə dindarlar, nə də ateistlər bəyənir\n“Dini etiqad azadlığı haqqında” qanun: nə dindarlar, nə də ateistlər bəyənir\n“Valideynlərimin inancına görə özümü həmişə tək hiss etmişəm”. “Dini etiqad azadlığı haqqında” qanuna edilən dəyişikliklərə münasibətini soruşduğumuz Sitarə Məmmədli belə deyir.\nİyunun 17-də Milli Məclis bu qanuna dəyişikliklər edib.\nYeni müddəalara görə, valideynlər və ya digər qanuni nümayəndələr qarşılıqlı razılıq əsasında, uşaqları özlərinin dini əqidəsinə və dinə münasibətinə müvafiq olaraq tərbiyə edə bilərlər. Uşaqların hər hansı dinə etiqada məcbur edilməsi isə qadağan edilir, dini tərbiyə onların fiziki və psixi sağlamlığına mənfi təsir göstərməməlidir.\nUşaqlıq illərini, məktəb dövrünü kədərlə xatırlayan Sitarə Məmmədlinin sözlərinə görə, anasının istəyilə erkən yaşdan başını bağlamalı olub.\n“Valideynlərim ayrılmışdılar. Amma atam bizə nəzarət edirdi. Elə anam da atamla evləndikdən sonra başını bağlamağa başlamışdı. Çünki atamgilin nəslində bütün qadınlar başını bağlayır, qapalı geyinirdi. Mən də əvvəldən belə gördüyüm üçün bunu normal qəbul edirdim. Bütün geyimlərim eyniydi – qapalı, tünd rənglərdə…”\nHazırda 28 yaşı olan Sitarə uşaq vaxtı elə bilirmiş ki, qapalı geyindiyi üçün bir gün mükafatlandırılacaq.\n“Çünki valideynlərim belə deyirdi. Atam bütün başıaçıq qadınlara eyni gözlə baxırdı- o qadınlar onun gözündə əxlaqsız idi. Düzünü desəm, bir yaşa qədər mən də o düşüncədə olmuşam”.\nO günləri gülümsəyərək xatırlayan Sitarə deyir ki, özünü yeniyetmə dövründə kəşf etməyə başlayıb.\n“Məktəb yoldaşlarım həmişə məni ağıllı, tərbiyəli biri hesab edir, mənimlə, demək olar ki, zarafatlaşmırdılar. Onların gözündə mən sinfimizdəki ən tərbiyəli qız idim. Belə qulağa xoş gəlsə də, düzünü deyim ki, mən nə evdə, nə məktəbdə özümü rahat hiss edə bilim. Çünki digər qızlar kimi normal geyinmək, onlardan fərqlənmək istəmirdim. Evdə valideynlərimdən, məktəbdə yaşıdlarımdan qorxurdum ki, onlar bunu başa düşəcəklər. Amma sonradan bu qorxuların mənzasız olduğunu dərk etdim”.\n“Şansım onda gətirmişdi ki, valideynlərim təhsil almağıma şərait yaratdılar. Universitetə daxil olandan sonra xeyli insan tanıdım, sosiallaşdım, özümə dost qazandım. Ən əsası özümlə bağlı qərarları yalnız özümün verəcəyini anladım…\nİlk dəfə evdə başımı açmaq istədiyimi anama bildirəndə dedi ki, ağıllı olum. İndiyə kimi yadımdan çıxmaz mənə “Ağlını başına yığ, məni el içində rüsvay eləmə!” dedi. Amma qərarlıydım. Buna görə dəfələrlə evdə söz-söhbət düşdü. Hətta bir dəfə vəziyyət elə həddə çatdı ki, intihar edəcəyimi dedim. Sonrakı gün də başımı açıb, azadlığa çıxdım” – Sitarə o günləri belə xatırlayır…\nHəmin dövrün xatirələrindən məmnunluqla danışan Sitarə deyir ki, indi onun üçün özü ilə bağlı anlaşılmaz heç nə qalmayıb.\n“Bu qərarı universitetdə oxuyarkən qəbul etdiyim üçün ordakılar təəcüblənmədilər, əksinə, sevindilər. Amma ara-sıra keçmiş tanışlarımla qarşılaşanda onların baxışlarından məni qınadıqlarını hiss edə bilirəm”.\nHazırda xaricə təhsil almağa hazırlaşan S.Ağayeva qanununda edilən dəyişikliyi dəstəklədiyini deyir.\n“Məncə, vlideyn özünü uşağın sahibdən daha çox dost kimi aparmalıdır. İnsanların dünyagörüşünə, istəklərinə hörmət etmək lazımdır, hətta onlar uşaq olsa belə. Əminəm ki, məndən də böyük problem yaşayan insanların sayı az deyil”.\n2 uşaq atası olan Elman Məmmədbəyli (ad şərtidir – red.) isə tamam fərqli situasiya ilə qarşılaşıb.\nDeist olan( Tanrıya inan, ancaq dini inkar edən fəlsəfi cərəyan) E.Məmmədbəyli 2 uşaq atasıdır.\nO, dünyagörüşü ilə əlaqədar uşaqlarını sünnət etməkdən imtina etdiyini söyləyir.\n“Bütün qohumlarım və ətrafım özünü müsəlman hesab edir. Mən də bunu normal qəbul edirəm, onların inancına hörmətlə yanaşıram. Amma mən ailəmi başqa dəyərlər üzərində qurmuşam, sünnət mənim dünyagörüşümə ziddir”.\nO deyir ki, buna görə bəzi qohumları ondan imtina edib, bəzilərisə ünsiyyəti belə kəsib.\n“Hələ ki uşaqlarım balacadırlar, bunun nə demək olduğunu anlamırlar. Əgər bir gün özləri bunu etmək istəsə, mən onlara sadəcə dəstək ola bilərəm. Məncə, ailə, valideyn və hətta dostluq münasibətləri də məhz belə qurulmalıdır. Qarşılıqlı hörmət, razılaşma əsasında”.\nQanunda edilən dəyişiklikləri zərərli hesab edənlər də var.\nMəsələn, araşdırmaçı jurnalist Rəsul Mirhəşimli hesab edir ki, dəyişikliklərdə nəzərdə tutulan məsələ qanunu təkmilləşdirməkdən daha çox islamafob yanaşmanı ortaya qoyur: “Çox qəribədir, dini etiqad azadlığı adlanan qanun nədən yalnız azadlıqların məhdudlaşdırılması ilə nəticələnməlidir? Bu dəyişiklik cəmiyyətdə ailə institutunun dağıdılması istiqamətində mənfi tendensiyalar yaradacaq. Valideynin üzünə ağ olmağın hüquqi bazasını yaratmaq cəmiyyətin inkişafında müsbət rol oynaya bilməz”.\nJurnalistin fikrincə, övladların tərbiyəsində valideynin iştirakını məhdudlaşdırmaqla sağlam cəmiyyət qurmaq mümkün deyil: “Uşaqların təhsil seçimində valideynin rolu inkar edilmirsə, dini etiqad azadlığının formalaşmasında da valideynlərin iştirakını qadağan etmək olmaz”.\nBirləşmiş Millətlər Təşkilatının Uşaq Hüquqları Konvensiyasına görə , 18 yaşına çatmamış hər bir insan uşaq sayılır; uşaqlar fikirlərini sərbəst söyləmək hüququna malikdirlər, yetkinlər uşaqları dinləmləli və onları ciddiyə almalıdırlar; uşaqlar öz düşüncələrini, fikirlərini və dinlərini özləri seçə bilərlər, lakin bu, digər insanların öz hüquqlarından istifadə etməsinə mane olmamalıdır; bu hüquqdan düzgün istifadə etmələri üçün valideynlər uşaqlarına bələdçilik edə bilərlər.\nDini etiqad azadlığı haqqında Azərbaycan Respublikasının qanununa görə, ölkədə hər kəsin öz dininə etiqad etmək hüququ var.\nAzərbaycan qanunvericiliyinə görə:\n– nikahda və ya nikahdankənar doğulmalarından asılı olmayaraq uşaqların normal şəraitdə yaşamaq; fiziki, əqli və mənəvi cəhətdən inkişaf etmək hüququ var;\n– özlərinin və valideynlərinin (və ya onları əvəz edən şəxslərin) sosial və əmlak vəziyyətindən, sağlamlığından, irqi və milli mənsubiyyətindən, dilindən, təhsilindən, dinindən, siyasi baxışlarından və yaşayış yerindən asılı olmayaraq ayrı-seçkiliyə məruz qoyula bilməzlər;\n– uşaqlar valideynlərinin (və ya onları əvəz edən şəxslərin) hərəkətlərinə görə məsuliyyət daşımırlar və valideynlərinə aid məsələlərə görə onların hüquqları məhdudlaşdırıla bilməz.\nAzərbaycan konsitutisiyasına görə, dövlət bu şərtləri təmin edən iqtisadi, sosial-hüquqi və digər tədbirləri həyata keçirməyi, uşaqlar üçün sağlam və təhlükəsiz mühit yaratmağı öz öhdəsinə götürür.\nDövlət orqanları, o cümlədən bütün fiziki və hüquqi şəxslər öz fəaliyyətlərində uşaqların mənafeyini üstün tutmalı, onların hüquqlarının təmin olunmasına şərait yaratmalıdırlar. Azərbaycan Respublikasının normativ hüquqi aktları və müvafiq orqanların qərarları uşaqların mənafeyinə zidd olmamalı və həmin qərarların icrası onların həyatına, inkişafına və tərbiyəsinə zərər gətirməməlidir. Uşaq hüquqlarını məhdudlaşdıran hər hansı əqd etibarsızdır.\n“ABŞ xəbərləri” (“US News Report”) saytının məlumatına görə, ötən il uşaq tərbiyəsi və yetişdirilməsi ilə bağlı ən yaxşı və ən pis ölkələrin siyahısı hazırlanıb: Amerika, Asiya, Avropa, Orta Şərq və Afrikada yerləşən 73 ölkədəki vəziyyət 65 fərqli kateqoriya üzrə qiymətləndirilib.\nHəmin siyahıda Azərbaycan ən pis ölkələr siyahısında 8-ci yeri tutur. Ən pislər arasında Qana, Tunis, İordaniya, Oman, Qazaxıstan, Livan kimi ölkələr var.\nDanimarka ailə qurmaq və uşaq sahibi olmaq üçün ən yaxşı ölkə kimi qiymətləndirilib, İsveç və Norveç isə müvafiq olaraq ikinci və üçüncü sırada yer alıb. Kanada, Hollandiya, İsveçrə, Yeni Zenlandiya, Avstraliya və Avstriya da yaxşı ölkələr sırasındadır.\n“Yersiz qadağalar dini radikalizmə səbəb olur”. Hüquqşünas Əkrəm Həsənov belə fikirləşir.\n“Dəyişikliklərin əsas mahiyyəti ölkədəki dini qurumlar üzərində dövlətin nəzarətini gücləndirməklə bağlıdır – dini təhsil, kütləvi dini ibadət, ayin və mərasimlər, dini qurumların adı, nizamnaməsi, fəaliyyət ərazisi, din məsələlərində valideyn-övlad münasibətləri və sairə məsələlər üzrə”, – deyə hüquqşünas qeyd edir.\nƏ.Həsənov deyir ki, bəzi inanclı insanlar dövlətin din dedikdə nəyi ehtiva etdiyini tam başa düşmür.\n“Çünki müsəlman üçün tərbiyə elə din deməkdir. Ancaq, təbii ki, dövlətin müəyyən çərçivələr həddində tərbiyəyə müdaxilə etmək fikri yoxdur. Bu, heç mümkün də deyil, tarixin ən ateist və dünyəvi dövləti olmuş SSRİ-də də mümkün olmayıb. Məsələn, SSRİ dövründə bizdə həm müsəlmanlar, həm də yəhudilər oğlan uşaqlarını sünnət etdirib. Halbuki bu, nəinki tərbiyəvi məsələ deyil, hətta ayindir. Uşaqdan soruşan da yoxdur ki, sünnət olunmaq istəyir, ya yox. Dünyəvilik baxımdan burada, təbii ki, zor var. Amma o vaxt da, indi də bu ayinin icrasını heç kim uşağın dinə etiqada məcbur edilməsi kimi qəbul etməyib və etməyəcək. Niyə? Ona görə ki, ölkə əhalisinin mütləq əksəriyyəti bunu edir”.\nHüquqşünasın qənaətincə, hər bir cəmiyyətdə din və dünyəvilik anlayışları nisbidir, yəni əhalinin dinə bağlılığından asılıdır:\n“Bu bağlılıq nə qədər çox olsa, dövlət dünyəviliyi bir o qədər dar mənada başa düşəcək. Azərbaycan müsəlman ölkələri arasında əhalisi dinə ən az bağlı olan ölkədir. Bu məsələdə dünya liderlərindən biriyik. Təkcə adımız müsəlmandır. Həm də deyirlər ki, şiəyik. Halbuki inanclı insanlarımız arasında bəlkə də sünnilər sayca şiələrdən çoxdur. Sadəcə, bunun tədqiqatını heç kəs aparmayıb.\nDinə bağlı olmayan insanlar əhalimizin mütləq əksəriyyətini təşkil etdiyi üçün dövlət də sırf onların dinə baxışına uyğun hərəkət edir. Əksəriyyət namaz qılmır, oruc tutmur, hicab bağlamır – deməli, heç kəs uşağını bunları etməyə məcbur etməməlidir. Amma əksəriyyət oğlan uşaqlarını sünnət etdirir – deməli, burada problem yoxdur”.\n“Valideyn prosesi sürətləndirməklə övladının uşaqlığını əlindən alır”. Uşaq psixoloqu Aynur İsgəndərova belə hesab edir.\nOnun sözlərinə görə, Azərbaycanda insanların dini bilikləri səthi olduğu üçün bəzən onlar övladlarını yanlış istiqamətdə tərbiyə edir.\n“Valideyn uşağa dini təbliğ edəndə əmin olmalıdır ki, övladı bunu qəbul etməyə tam istəklidir. Bəzən belə də olur ki, valideynin dini dünyagörüşü yetərli olsa da, öz istəklərini piroritet hesab edib övladının arzu və istəklərini ikinci plana salır. Yəni izah etmədən, birbaşa “Sən bunu etməlisən” deyir. O zaman uşaqda belə bir sual yaranır – mən nə üçün bunu etməliyəm? Nəticə olaraq uşaq özünü ailəsindən qopmuş hiss edir və ailəsinə və ətrafına qarşı aqresiv olur”.\nPsixoloq deyir ki, dini tərbiyə ilə böyüdülən uşaqlar bəzən özünü mənfi mənada başqa uşaqlardan fərqli hiss edir. “Dindar ailədə böyüyən qız uşaqları ailəsinin istəyi, yaxud tələbi ilə başını bağlayır, daha qapalı geyinirlər. Bu da onların məktəbdə yaşıdlarından fərqlənməsinə gətirib çıxarır. Daha sonra bu fərqlilik, qapalılıq ünsiyyətdə də özünü göstərir. Oğlanlardasa vəziyyət daha fərqlidir. Onlara dini həddindən çox təbliğ edəndə özlərini cəmiyyətdən təcrid edirlər. Yəni bu dəfə ətrafdakılar deyil, uşaq özü özünü təcrid edirlər. Hesab edir ki, yalnız mən doğru davranıram, digərlərinin hərəkətləri yanlışdır. Bu da, təbii ki, ünsiyyət tələbatının ödənilməməsinə gətirib çıxarır. Müşahidələrimdən deyə bilərəm ki, neqativ hallardan biri də belə uşaqların məktəbə biganə, istəksiz yanaşmasına gətirib çıxarmasıdır. Bu onların təhsil həyatına, akademik göstəricilərinin zəifləməsinə səbəb olur”.\n“Hicab tələbi cinsi yetişkənlik dövrünə – müəyyən yaş həddinə aiddir. Prosesi sürətləndirən valideyn övladının uşaqlığını əlindən alır. Halbuki o öz dini etiqadını uşağa aşılamaq üçün tələsməməlidir. Əgər belə bir istəyi varsa, anlayış və səbrlə övladına yol göstərməlidir. Bu zaman məktəbdə yaşıdları və müəllimləri tərəfindən fərqli qarşılanan uşaq mühitə adaptasiya olmaqda çətinlik çəkməyəcək”, – psixoloq belə deyir.\nAynuq İsgəndərova təkcə valideynin yox, məktəb psixoloqunun da müəyyən qədər məsuliyyət daşıdığını bildirir:\n“Hansı sinifdə belə uşaqlar varsa, onların valideynləri ilə əlaqə saxlamalı, uşaqlarla maarifləndirici söhbətlər etməlidir. Hətta neqativ hallar olanda belə, ünsiyyət vasitəsilə məsələni yoluna qoymaq olar”.\nHüquqşünas Əkrəm Həsənov çıxış yolunu maarifçilik işinin düzgün qurulmasında görür: “Məktəbdə dinlərin tarixi tədris olunmalıdır ki, uşaqlar ilk olaraq həm radikal dindarların (öz əqidələrində olmayanları düşmən sayanların), həm də radikal ateistlərin (bütün saqqallı kişiləri və hicablı qadınları terrorist hesab edənlərin) təsiri altına düşməsinlər. Eyni zamanda, bəzi radikal valideynlərin qurbanı olmasınlar. Televiziya kanallarında da bu məsələyə yer verilməlidir. Çünki məsələ çox həssasdır. Valideyn-övlad münasibətlərinə dövlət müstəsna hallarda müdaxilə etməlidir. Bu halları isə həm valideynlər, həm də uşaqlar dəqiq bilməlidirlər. Artıq qadağalara yol verilməməlidir. Təsəvvür edin ki, bizdə hicabla pasport şəkli çəkdirmək kimi problem var. Heç xristian ölkələrinin çoxunda belə problem yoxdur. Azərbaycanda dini radikalizm təhdidi xeyli şişirdilib deyə, bəzi məmurlar yersiz qadağalar tətbiq edir. Elə məscidlər var ki, illərdir bağlıdır. Əslində, belə addımlar dini radikalizmə yol açır”.\nDilqəm Əsgərov: "Ermənistanda 100-dən çox azərbaycanlı qadın saxlanılır"\n“Yeraltı dünyanın” rəhbəri 1300 manatlıq maaşla milyonluq avtomobilləri necə alıb? – FOTOLAR


Bu gun ved olunmuwdu ki,hava yagmurlu kececek...Qeribedir,biz gormediyimiz her weye inanmaga adet etmiwik.Bu inama gore ise en boyuk hediyyemiz-gore bilmediyimizi gormek xowbextliyi ola biler.Ne yaziq ki,bu hediyyeden mehrumuq.\nVe bir de...Insanlar ekser vaxtlarda isbata ehtiyaci olmayan heqiqetden cox ozlerine serf eden qeyri-mueyyenliye inanirlar.\nAxi kim bilmir ki,sevmek-insanin ozunu aldatmasindan bawlayir,bawqasin aldatmasinda bitir?Qadin ona gore aldadir ki,hiss etdiklerini gizlesin.Kiwi ise ona gore aldadir ki,hiss etmediklerini gostersin.\nVe en nehayet...Sevgini yalan qeder mohkemlendiren ve heqiqet qeder dagidan ikinci bir nesne yoxmuw eslinde.\nBu gun ved olunmuwdu ki,hava yagmursuz kececek.Ancaq butun gunu yagiw yagdi...\n...Sevgide ve hava melumatinda hec vaxt yalan olmur.\nTarix: 19.11.2013 / 04:09 Müəllif: Akhundoff Baxılıb: 58\tBölmə: Sevgi varmı?\nSen Onun Deyil Benim Ilkimsin\nOlumsuz Sevgililer Sinagi\nBana Bir Awk Borclusun\nPopulyar spanish fly LİBASI SABUN AWK HATIRASI Nefesim Ol Ozunu Sarımsağın qadınlar üçün faydaları talib taleh tutula Sevmekden Aygun kazimova porno 1932 Mifune Cəfər Cabbarlı yuxuda kəlağayı TƏKƏRƏK təkər QARABAG Vaginal Yuxuda Üzüm görmək SEVME bir erkek tarafindan doyulduyunu gormek Qelbin AnanA Yuxuda Mismar görmək Alpinistin Inamsizliqi Çiyələk limonadı resepti Dünyada ən çətin məntiqi sualın cavabı Vehabiler men boyuyende kim olmaq isteyirem Qezel 1 Epididimit Gül Suyunun Dəriyə Faydaları muellim gormek hamileliyi açmaq uçûn heb Bagban Ve Jeniffer Lopez ər-Hicr Heç Bir Yaxşılıq Unudulmur İbrətli Hekayə ixlas allaha inam Edeydin Sevgi Ve Dolma Bawqalarina Zərdabi Herweyim eflatun qubadov harda anadan olub xeritesi Maddə 2 ALLAHIN YARATDIQLARI


Yeni valideynlərin pediatrlarından soruşduğu beş ən yaxşı sual - Məlumat - 2022\n2:49 dəq. | 2,153,143 baxış\nPediatr Lisa Dana, ilk körpə ziyarətində valideynlərin ən çox verdiyi suallara cavab verir.\nSalam mən doktor Danaam və bu gün yeni doğulan ilk ziyarətdə verdiyim ən çox görülən suallar haqqında danışacağam. Yenidoğan üçün ilk ziyarətiniz xəstəxanadan çıxdıqdan bir-üç gün sonra baş verəcəkdir. Körpəni müayinə etdikdən və sağlam olduqlarına və çəki qazandıqlarına əmin olduqdan sonra bu sualları çox vaxt ana və babadan alacağam.\n1. Körpəm nə vaxt çöldə gəzə bilər?\nXəstəxanadan evə çatan kimi körpənizi təmiz hava gəzintilərinə apara bilərsiniz. Blok ətrafında təmiz hava gəzintiləri həm ana, həm də körpə üçün əladır.\nKörpəniz daha böyüyənə və daha güclü bir immunitet sisteminə sahib olana qədər 2 yaşındakı doğum günlərindən qaçmağı məsləhət görürəm.\n2. Hava ilə nə vaxt səyahət edə bilərik?\nKörpənin 2 aylıq yaşına çatmadan və iki aylıq yaxşı ziyarətdən sonra hava səyahətini təxirə salmağı məsləhət görürəm. Əlbəttə ki, əvvəllər səyahət etməli olduğunuz fövqəladə hallar var. Bu vəziyyətdə, yola çıxmadan həkiminizlə danışdığınızdan əmin olun.\n3. Qarın vaxtına nə vaxt başlaya bilərik?\nCavab indi. Körpələr qarın vaxtını sevirlər, əgər həyatın ilk günlərində başlasanız.\nSonradan başlayan körpələr çox vaxt elə də ləzzət almırlar. Hər uşaq bezi dəyişikliyindən sonra qarın vaxtını tövsiyə edirəm. Qısa tez-tez keçirilmiş iclaslar bir uzun göz yaşı keçirən bir seansdan daha yaxşıdır.\n4. Gecəni nə vaxt yatacağam?\nBu sualı sevirəm. Mən ümumiyyətlə valideynlərə deyirəm ki, növbəti 15-20 il ərzində gecə boyu xoş bir rahat yuxu əldə edəcəklər. Evdə yeni bir körpəniz olanda sizi oyaq saxlayan bir şey həmişə var.\nİki aylıq ziyarətdə bir yuxu rejiminə başlamaq barədə həkiminizlə danışa bilərsiniz.\nBu, həqiqətən, yaşdan və çəkidən və körpənizin sağlamlığından asılı olacaq. Ancaq bir çox körpə təxminən 2 aylıq bir yaşda bir yuxu qaydası etməyə hazırdır.\n5. Körpəmə vitamin lazımdırmı?\nYalnız ana südü ilə qidalanan körpələrə D vitamini əlavəsi lazımdır. Vitamin D sağlam sümük inkişafı üçün vacibdir. Körpə D vitamini yerli aptekinizdə və ya aptekinizdə satın ala bilərsiniz.\nYenidoğulmağın ilk bir neçə günündə ortaya çıxan bütün bu suallarla dolu görünə bilər. Gözəl bir məqam, ilk həkim ziyarətinə gəlməzdən əvvəl irəliyə getmək və suallarınızı yazmaqdır. Bununla bütün suallarınızı cavablandıra bilərsiniz və heç bir şeyi unutmayacaqsınız.\nVideoya baxın: Mentiqi Suallar Ve Cavablar 2017 (Yanvar 2022).\nBaudelia: qız Baudelia adının mənşəyi və mənası\nAdelgiro adının mənası. Oğlanlar üçün ad\nCiro adının mənası. Oğlanlar üçün ad\nCopyright 2022 \_ Yeni valideynlərin pediatrlarından soruşduğu beş ən yaxşı sual...


14 Noyabr 2017 - Çərşənbə axşamı 15:58 165 nəfər oxuyub\n“Rusiyaya qarşı yeni sanksiyalar tətbiq etməklə ABŞ birmənalı şəkildə bizi düşmən elan edir”\nXeber365.com “RİA Novosti”ə istinadla yazır ki, bunu jurnalistlərə açıqlamasında Rusiya baş naziri Dmitriy Medvedyev deyib. Baş nazirin sözlərinə görə, ABŞ-Rusiya münasibətləri 1970-80-ci illərlə müqayisədə heç də ürəkaçan deyil. “Bir tərəfdən Amerika bizi bir çox qlobal problemlərlə - terrorizm və ya Koreya yarımadasındakı böhran – mübarizədə əməkdaşlığa səsləyir. Digər tərəfdən isə qəbul olunan sanksiyalarla bizi özünə rəqib görmür, açıq şəkildə düşmən elan edir” deyə Medvedyev bildirib.\nXatırladaq ki, avqustun 2-də prezident Donald Tramp “Amerikanın rəqiblərinə qarşı sanksiyalar yolu ilə müqavimət” adlı qanun imzalayıb, qanun Rusiya, İran və Şimali Koreya şamil olunub. Beləliklə dövlət departamenti 2018-ci il yanvarın sonuna qədər bu ölkələrdəki hüquqi və fiziki şəxslərə, hətta siyahıda yer alan Rusiya şirkətləri və təşkilatları ilə əməkdaşlıq edən üçüncü ölkə vətəndaşlarına qarşı da sanksiyalar tətbiq edə biləcək.\nAmerika, bizi, düşmən, elan, edir, -, RUSİYA,


BİRLİK BAYRAMI | Region Plus\n100 il əvvəl Azərbaycan-Türkiyə birgə ordusu Bakını düşmən hakimiyyətindən azad edib\nAzərbaycanın və onun gənc respublikasının taleyi 1918-ci ilin sentyabrında həll olunurdu - 1917-ci ilin sonlarında qurulmuş və Azərbaycanın müstəqilliyinə qarşı olan Bakı Soveti hakimiyyətilə Bakı uğrunda döyüş gedirdi…\nMəhvə məhkum Bakı Soveti\nDaşnak-bolşevik hökuməti olan Bakı Sovetilə müharibədə əks-hücum nəticəsində dönüşə nail olmuş Qafqaz İslam Ordusunun uğurları Bakıda siyasi və iqtisadi böhranı daha da dərinləşdirmişdi. Bakı Soveti daxilində bolşeviklərə qarşı əks cəbhə qurmuş eserlərlə menşeviklər Bakıya general Layonel Denstervilin rəhbərlik etdiyi Britaniya ekspedisiya qüvvələrinin dəvət olunmasını təbliğ edirdi. Sonradan daşnaklar da onlara qoşulmuşdu. Bakı Sovetinin tezliklə çökəcəyini hiss edən daşnaklar eserlər və menşeviklərlə bir bloka daxil olmuşdular.\nDaşnak-eser-menşevik blokunun Bakını Bakı Sovetinin nəzarətində saxlamağa ümidi keçmiş çar polkovniki Lazar Biçeraxovun kazak qoşununa arxalanmaları ilə bağlı idi. 1,5 minlik dəstəyə başçılıq edən Biçeraxov «Bakının müdafiəsi xətti»nin birinci qanadına komandanlığı öz üzərinə götürmüşdü. Lakin 1918-ci ilin iyulun sonunda hücumda olan Azərbaycan-Türkiyə qoşunlarının qarşısıalınmaz olduğunu anlayan Biçeraxov dəstəsilə birlikdə cəbhəni tərk edərək şimala - Petrovsk (Mahaçqala) istiqamətində hərəkətə başlayıb.\nSiyasi gərginliyin pik həddə olduğu biri şəraitdə iyulun 25-də Bakı Sovetinin toplantısı keçirilib. İclasda ingilis qoşunlarının Bakıya dəvət olunması məsələsi səsə qoyularaq, qəbul edilib. Bu tələbə tabe olmaq məcburiyyətində qalan Bakı Xalq Komissarları Soveti səlahiyyətlərinə xitam verib. Bununla da, Bakıda hakimiyyət daşnak-eser-menşevik blokuna keçib. Blok avqustun 1-də «Sentrokaspi Diktaturası və Fəhlə, Əsgər Deputatları Sovetinin Müvəqqəti İcraiyyə Komitəsinin» hökumətini formalaşdırıb. Elə həmin gün özünü antibolşevik orqanı kimi təqdim edən və müvafiq olaraq, Rusiyada Lenin hökumətinə qarşı çıxan «Sentrokaspi Diktaturası» öz nümayəndələrini ingilis komandanlığının İrandakı qərargahına göndərib. Avqustun 4-də Britaniya ordusunun polkovnik Stoksun başçılıq etdiyi ilk dəstəsi Ənzəlidən hərbi nəqliyyatla Bakıya gəlib. Həmin ayın 9-17-də isə ingilislərin general Denstervilin rəhbərlik etdiyi əsas qüvvəsi Bakıya yerləşib. Lakin daşnaklarla müttəfiqləri Böyük Britaniyadan daha ciddi yardım gözləyirdi. İngilis korpusu isə öz növbəsində, «Diktatura»nın hərbi qüvvələrinin nizam-intizamsızlığından, ruh düşkünlüyündən və hətta qorxaqlığından şikayətlənirdi.\nNəhayət, Birinci Dünya müharibəsində Antantaya qarşı döyüşmüş Osmanlı imperiyası qoşunlarının hücuma keçdiyi şəhəri «xilas etməyi»n mümkünsüzlüyünü anlayan Denstervil Bakını tərk etmək qərarına gəlib. Lakin «Sentrokaspi Diktaturası» hökuməti sahili tərk etməyə cəhd göstərəcək istənilən gəmiyə atəş açılacağını bəyan edib. Belə olduqda, Denstervilin Bakını daşnak-eser-menşevik blokunda təşvişin pik həddinə çatdığı anda tərk etmək üçün Qafqaz İslam Ordusunun son hücumunu gözləməkdən başqa yolu qalmayıb.\n«Öz xoşbəxtliyini başqasının bədbəxtliyi üzərində qurmaq istəyənlər üçün dərs»\nAzərbaycan xalqına düşmən rejimin idarə etdiyi Bakıda təlaş və çaxnaşmanın getdikcə gücləndiyi bir şəraitdə Azərbaycan Xalq Cümhuriyyətinin (AXC) hökuməti Osmanlı imperiyası ilə fəal danışıqları davam etdirirdi. Danışıqlarda məqsəd Bakının azad olunması uğrunda savaşı qələbəyədək davam etdirmək idi.\n1918-ci il sentyabrın 6-da Azərbaycanın Məhəmməd Əmin Rəsulzadə, Xəlil bəy Xasməmmədov və Aslan bəy Səfikürdskinin daxil olduğu nümayəndə heyəti İstanbulda VI Sultan Məhəmmədlə görüşüblər. Rəsulzadə Osmanlı hökmdarını Azərbaycan dövlətinin onlara dost münasibətinə inandıra bilib və Azərbaycanın milli azadlıq savaşında Türkiyənin qardaş dəstəyini yüksək qiymətləndirdiklərini söyləyib. Sultan isə öz növbəsində, ümumi düşmənlə savaşı qələbəyədək davam etdirmək sözü verib və Azərbaycan xalqına ən xoş arzularını dilə gətirib.\nBununla da, Qafqaz İslam Ordusu Bakıya həlledici hücuma keçib. Əməliyyat sentyabrın 15-i səhər saatlarında başlayıb. Artıq günün sonunda Denstervilin qoşunlarının yer aldığı gəmilər buxtanı tərk edib. Onların ardınca isə «Sentrokaspi Diktaturası» hökuməti qaçıb.\nBelə olduqda, Qafqaz İslam Ordusunun komandanı Nuru paşa Azərbaycanın Gəncədə yerləşən hökumətini xəbər göndərib: «Allahın köməyilə, Bakı qüvvələrimizin nəzarətinə keçdi».\nOsmanlı Türkiyəsinin Bakıdan sevindirici xəbər alan hərbi naziri Ənvər paşa dərhal İstanbuldakı Azərbaycan nümayəndələrinin rəhbəri Rəsulzadəyə zəng edib: «Təbrik edirəm, Əmin bəy. Bakı azad olundu». Rəsulzadənin AXC hökumətinin başçısı Fətəli xan Xoyski və xarici işlər naziri Məmmədhəsən Hacınskiyə elə həmin gün ünvanladığı xəbərdə deyilirdi: «Ənvər paşa Bakının azad olunduğu xəbərini mənə telefonla Qurban bayramı axşamı çatdırdı. Həmin an onun yanına yollandım. Qucaqlaşdıq, öpüşdük, təbrikləşdik».\nRəsulzadə sonradan AXC-dəki fəaliyyəti dövründə yazırdı: «Qorxu dolu 5 aydan sonra müsəlman əhali sakitləşdi. Müqəddəs gündə - Qurban bayramında Bakı yenidən əsl sahiblərinə qaytarıldı… Bakının xilası möcüzəyə bərabərdir».\nTürkiyənin Gürcüstandakı hərbi nümayəndəsi Abdul Kərim paşa Azərbaycanın Gürcüstandakı diplomatik təmsilçisi Məmməd Yusif Cəfərova yazırdı: «Bakının Türkiyə və Azərbaycan qoşunlarının fədakarlığı nəticəsində azad olunması münasibətilə təbriklərimi qəbul edin».\n2 gün sonra AXC hökuməti Gəncədən Bakıya köçüb. Baş nazir Fətəli xan Xoyskinin yazdığı müraciətdə deyilirdi: «Respublikanın paytaxtı Bakıya köçmüş Azərbaycan hökuməti şəhər və ətraf qəsəbələrin sakinlərinin nəzərinə çatdırır ki, Azərbaycanda yaşayan bütün vətəndaşlar milliyyətindən və dini inancından asılı olmayaraq, bərabər hüquqlara malikdir. Hökumət bütün vətəndaşların həyatını, mülkiyyətini və hüquqlarını eyni dərəcədə qoruyacaq. Soyğunçular, qatillər və ümumiyyətlə, sakitliyi, ictimai asayişi pozacaq şəxslər hərbi dövrün qanunlarının ölüm hökmü də daxil olmaqla, ən sərt tələblərinə uyğun cəzalandırılacaq».\nBakının azərbaycanlı əhalisi Türkiyə qoşunlarını xilaskar kimi qarşılayıb. Qafqaz İslam Ordusunun komandanlığı isə Bakının azad olunması prosesində Azərbaycan hökumətinin istəyilə iştirak etdiyini bildirirdi.\nBakının azad olunması ilə Azərbaycan hökuməti faktiki olaraq respublikanın sərhədləri çərçivəsində hakimiyyətini təsdiq edib. Bu münasibətlə izdihamlı nümayiş də keçirilib və mitinqdə AXC hökumətinin üzvləri təbrik çıxışları edib.\n«Bizim də azad yaşamaq haqqımız var. Tarixin axışını nə zirehli maşınlar, hidroplanlar, aeroplanlar, kanonerkalar, tikanlı məftillər, minalar və digər texniki qurğular, nə də ingilislər, hər hansı digər qüvvələr və onların himayədarları əngəlləyə bildi. Düşmənin 5 minlik ordusu və texnikası kiçik bir qüvvənin qarşısında duruş gətirə bilmədi. Qoy, bu, öz xoşbəxtliyini başqasının bədbəxtliyi üzərində qurmaq istəyənlərə dərs olsun».\nFətəli xan XOYSKİ, AXC-nin baş naziri\n«Azərbaycan» qəzeti, 19.09.1918\n1918-ci ilin sentyabrında Bakının azad olunmasında görkəmli türk sərkərdəsi, Qafqaz İslam Ordusunun komandanı Nuru paşa Killigil böyük rol oynayıb. O, 1881-ci il noyabrın 22-də İstanbulda doğulub və Birinci Dünya müharibəsində Osmanlı imperiyasının hərbi naziri postunu tutmuş Ənvər paşanın ögey qardaşıdır. Nuru paşanın özü Birinci Dünya müharibəsində əvvəlcə «Afrika» qoşun qrupuna başçılıq edib, sonradan isə Qafqaz cəbhəsində əsas fiqurlardan birinə çevrilib.\nAzərbaycan Xalq Cümhuriyyəti ilə Osmanlı imperiyası arasında 1918-ci il iyunun 4-də imzalanmış dostluq sazişinə əsasən, sonuncu üzərinə Azərbaycan hökumətinə hərbi yardım göstərmək öhdəliyi götürüb. Bu missiyanın həyata keçirilməsi Nuru paşanın rəhbərlik etdiyi Qafqaz İslam Ordusuna tapşırılıb. Bu birləşmiş Azərbaycan-Türkiyə ordusunun əsas hədəfi Bakını Bakı Soveti hökumətindən azad etmək idi. Qeyd edək ki, Bakı Soveti hələ Azərbaycanın müstəqilliyini elan etməsi ərəfəsində qarşısına Azərbaycan milli hərəkatının mərkəzi, sonradansa AXC-nin ilk (müvəqqəti) paytaxtına çevrilmiş Gəncəni ələ keçirmək məqsədi qoymuşdu.\nTürkiyə komandanlığı bildirirdi ki, «yüz minlərlə türk və müsəlman Bakıda və şəhər ətrafında özünü inqilabçı adlandıran quldurların amansız, qanlı zülmü ilə üz-üzə qalıb».\nQafqaz İslam Ordusunun əks-hücumu zamanı vacib nailiyyətlər kimi Göyçay, Kürdəmir və Şamaxıdakı qələbələri göstərmək olar. Nəhayət, ordu 1918-ci il sentyabrın 15-də Bakını da azad edib.\nNuru paşanın həyatında Bakı mərhələsi sadəcə onun sərkərdə kimi şöhrətini bir daha təsdiqləməsilə yadda qalmayıb. O, Azərbaycan xalqı, respublikanın görkəmli ziyalıları, siyasi və sənaye dairələri tərəfindən milli qəhrəman kimi qəbul olunub.\nBöyük mesenat Hacı Zeynalabdin Tağıyevlə tanışlıq Nuru paşanın şəxsi həyatında əlamətdar hadisə ilə qala bilərdi. Görkəmli sərkərdə Tağıyevin qızı Sara xanıma aşiq olmuşdu və onunla ailə qurmaq istəyirdi. Lakin Hacı Zeynalabdin Tağıyev sevimli övladının ondan uzaqda yaşamasını istəmədiyi üçün qızını Nuru paşaya verməyib. Sara xanımın özü sonralar görkəmli türk sərkərdəsilə görüşlərini xatırlayarkən uzaq 1918-ci ildə «romantik, poetik arzularla yaşadığını» etiraf edib.\nYeri gəlmişkən, Nuru paşa ailə həyatını ömrünün son dövründə qurub. O dövrdə artıq Nuru paşa yalnız qələbə sevincilə yaşamırdı. Osmanlı imperiyasının Birinci Dünya müharibəsində məğlub olmasından sonra Bakının azad olunmasında iştirak etmiş digər türkiyəli hərbçilər kimi, Nuru paşa da Azərbaycan paytaxtını tərk edib. Qalib ingilislər onu Batumiyə aparıb və Nuru paşa orada 6 ay həbsdə qalıb. İngilislərin onu edam etməyə hazırlaşdığı bir vaxtda sərkərdənin saxlandığı həbsxanaya hücum olub. Hücumu təşkil edənlər Nuru paşanı oradan oğurlayıb. Müxtəlif mənbələrin sonradan verdiyi məlumata görə, Batumidə yaşayan azərbaycanlı Təməl bəyin başçılıq etdiyi hücum AXC xüsusi xidmət orqanlarının uğurlu əməliyyatı imiş.\nNuru paşanın Azərbaycan tarixində iştirakı, bununla da, bitmir. 1920-ci ilin iyulunda o, Qarabağda Sovet hakimiyyətinə qarşı qiyama başçılıq edib. Qafqaz İslam Ordusunun sabiq komandanı bolşeviklərə qarşı fədakarlıqla savaşsa da, bir müddət sonra Türkiyəyə qayıtmaq məcburiyyətində qalıb. O, türk xalqının azadlıq hərəkatına qoşulub. Ankara hökumətilə Ermənistan Respublikası arasında Sarıqamış uğrunda gedən savaşda Nuru paşa ilə birlikdə Türkiyəyə yollanmış Azərbaycan atlı qoşunu da iştirak edib. 1920-ci ilin oktyabrında Nuru paşa azərbaycanlı hərbçilərlə birlikdə artıq Ərzurumda döyüşürdü…\nBir müddət sonra Nuru paşa hərbi sahədən uzaqlaşıb. Bundan sonra onun maraq dairəsinə silah istehsalı düşüb. 1938-ci ildə isə o, kömürçıxarma zavodu alıb. «Nuru Killigil» yarımavtomat tapançanı məhz Nuru paşa yaradıb. Silahın nümunələrindən biri bu gün də İstanbulun hərbi muzeyində saxlanılır.\nNuru paşa 1949-cu il martın 2-də vəfat edib. O, 26 nəfərlə birlikdə fabrikdə baş vermiş partlayış nəticəsində dünyasını dəyişib.


Tədqiqatlar: Adi pivə içmək ürəyinizi və beyninizi formada saxlaya bilərmi? - Xəbərlər - 2022\nTədqiqatın nəticələri: Pivə sağlamlığınız üçün yaxşıdır\nHəddindən artıq spirt istehlakı sağlam deyil. Ancaq hər zaman özünüzü bir pivə ilə müalicə edirsinizsə, açıq-aydın sağlamlığınız üçün yaxşı bir şey edirsiniz: Bir araşdırmada tapılan tədqiqatçılar, müxtəlif maddələr sayəsində orta miqdarda pivənin istehlakı ürək və beyin üçün sağlamlıq fayda gətirdiyini söylədi.\nYüksək spirt istehlakı sizi xəstələndirir\nPivə almanların ən sevimli içki siyahısındadır. Bununla birlikdə çox içməməlisiniz. Axı, yüksək istehlak təkcə bir pivə qarnının əmələ gəlməsinə təkan vermir, prinsipcə insan bədənindəki hər bir orqana zərər verə bilər. Bununla birlikdə, məşhur arpa suyunun sağlamlıq üçün faydalı ola biləcəyinə dair əlamətlər də var. Bir araşdırmanın göstərdiyi kimi xüsusilə ürək və beyin üçün.\nOrta miqdarda içki sağlamlığı inkişaf etdirə bilər\nƏksər insanlar müntəzəm alkoqol istehlakının sağlam olmadığını bilirlər. Alkoqol ilə əlaqəli ən məşhur xəstəliklərə qaraciyər xəstəlikləri, ürək-damar problemləri, xərçəng və uzun müddətli zehni xəstəliklər daxildir.\nBundan əlavə, kökəldilmiş alkoqol tez-tez qiymətləndirilmir. Az miqdarda spirtli içkilər açıq şəkildə sağlamlığa da kömək edə bilər.\nMəsələn, İngiltərədəki elm adamları orta alkoqol istehlakının (gündə təxminən bir pivə) ciddi ürək problemləri riskini azalda biləcəyi bir araşdırmada tapdılar.\nPivə şərabdan daha çox protein və B vitaminləri ehtiva edir\nİllər əvvəl "Amerikan Tibb Elmləri Jurnalı" adlı xüsusi jurnalda yayımlanan başqa bir araşdırmaya görə, pivənin tərkibində təkcə ürək deyil, beyin sağlamlığına da xidmət edən komponentlər var.\n"Qidalanma baxımından pivədə şərabdan daha çox protein və B vitaminləri var" deyə müəlliflər yazıblar.\n"Pivə içindəki antioksidanların səviyyəsi şərabla eynidir, lakin spesifik antioksidanlar arpa və pivə istehsalında istifadə edilən şüşə içərisində şərab istehsalında istifadə olunan üzümdən fərqli olan flavonoidləri ehtiva edir. olmaq. "\nFlavonoidlərin insan beyninə müsbət təsirləri əvvəllər aparılan elmi tədqiqatlarda artıq nümayiş olunmuşdur.\nTədqiqat müəllifləri Amerika Tibb Elmləri Jurnalında qeyd etdi ki, orta dərəcədə alkoqol istehlakının faydaları ümumiyyətlə həkimlər tərəfindən təsdiqlənmir, çünki bunun həddindən artıq içkiyə səbəb ola biləcəyindən qorxur.\nLakin həkimlər "sağlam həyat tərzinin bir hissəsi kimi orta miqdarda spirt istehlakının qidalanma faydalarını dəstəkləyən artan dəlillərdən xəbərdar olmalıdırlar."\nHonkonqdakı qidalanma mütəxəssisi Sisi Yip də pivənin sağlamlıq üçün faydalı olduğuna əmindir.\nSouth China Morning Post qəzetinə o dedi: "Pivə tərkibində kalsium, dəmir, maqnezium, fosfor, kalium, sodyum, sink, mis, manqan və selen, flüorid və silikon kimi mineralların izləri var."\nVə: "Pivə ayrıca flavonoidlər və fenolik turşular kimi bir sıra polifenolları ehtiva edir".\nAvqustun 3-də "Beynəlxalq Pivə Günü" ndə yayımlanan məqalədə izah edildiyi kimi, polifenollar demək olar ki, bütün bitkilərdə tapılan birləşmələrdir.\nYip araşdırma polifenolların iltihab əleyhinə təsirləri səbəbindən ateroskleroz, tip 2 diabet və ürək xəstəliyi riskini azalda biləcəyini göstərdi.\nDiyetisyenin fikrincə, alkoqolsuz pivələrin eyni sağlamlıq faydaları var.\nAncaq həddindən artıq spirt yüksək təzyiq və qaraciyər xəstəliyi kimi müxtəlif xəstəliklərlə əlaqəli olduğundan, həddindən artıq içməməlisiniz.\nƏn yaxşı yol, Yipə görə, içkiləri həftəlik saymaqdır.\n"Kişilərə və qadınlara müntəzəm olaraq həftədə 14 dənə içməmələri tövsiyə olunur" deyir.\nBritaniyanın "Daily Mail" qəzetindəki bir məqalədə izah edildiyi kimi, bu miqdar 175 ml stəkan şərab, altı böyük stəkan pivə və ya on dörd 25 ml stəkan spirtə uyğundur.\nBununla yanaşı, sağlamlıq mütəxəssisləri bu maksimum miqdarın həftədə deyil, bir neçə gün ərzində istehlak edilməli olduğunu qeyd etdilər.\nPivə sizi xoşbəxt edə bilər\nPivənin başqa bir üstünlüyü "South China Morning Post" da yer alır: Qəzet, "Elmi Hesabatlar" onlayn jurnalında yayımlanan Alman araşdırma nəticələrinə istinad edir.\nBunlar göstərdi ki, meyvə istehlak edilərkən pivə sizi daha xoşbəxt edə bilər.\nMəlumata görə, yaxşı hiss hissi hordenin tərkiblidir. Təsiri, beyin sağlamlığı üçün vacib olan bir nörotransmitter olan dopamin təsirinə bənzəyir. (reklam)\nVideo: PIVƏNİN İNANILMAZ FAYDALARI. (Yanvar 2022).\nCopyright 2022 \_ Tədqiqatlar: Adi pivə içmək ürəyinizi və beyninizi formada saxlaya bilərmi?...


Telefonunuz, yoxsa sevgiliniz? – TÖVSİYƏ | Gənc Ailə\nAna Səhifə XƏBƏRLƏR Telefonunuz, yoxsa sevgiliniz? – TÖVSİYƏ\nTelefonunuz, yoxsa sevgiliniz? – TÖVSİYƏ\nTexnologiyanın inkişafı çox yaxşıdır, ancaq bunların həyatınıza təsirlərindən xəbəriniz varmı?\nİndi təqdim edəcəyimizin problemlərin çoxu sizə aiddirsə, texnologiyadan istifadəyə bir az ara verin. Yoxsa sevgi münasibətiniz istəmədiyiniz yerlərə gedib çıxa bilər.\nSevgilinizlə danışarkən tez-tez sosial şəbəkədəki hesabınızı yoxlayırsınız? Birlikdə romantik yeməyə gedərkən anın dadını çıxarmaq əvəzinə, dərhal “İnstagram”a şəkil yükləyirsiniz? Bunları edirsinizsə, telefondan əl çəkin!\n“Səhər tezdən filan saatda sənə mesaj yazdım, cavab yazmadın. Ancaq arada girib baxırdım “online” görünürdün. Niyə mənə cavab vermədin? Məni sevmirsən, yoxsa həyatında başqası var?”. Bu cümlələri tez-tez işlətməyiniz sevgilinizi bezdirə bilər. Hər şeyin əsl səbəbini bilmədən, bu qədər bezdirici olmayın.\nAxşam baş-başa bir yeməyə çıxmalısınız. Görüşəcəksiniz, ancaq bütün günü axşama kimi telefonla danışırsınız. Hələ hara gedəcəyiniz bəlli deyil. Amma artıq axşam düşüb.\nSevgililər günü və ya digər günlərdə sevgiliniz sizə hədiyyə almayıb. Ancaq dostlarınız onlara alınan hədiyyələrin şəkillərini sosial şəbəkələrdə paylaşır. Siz də baxıb əsəbləşirsinizsə, sosial şəbəkələrdən uzaqlaşın. Bir az da sevgilinizə, münasibətinizə vaxt ayırın.\nGeriSizi qarşınızdakına 4 saniyədə sevdirəcək 5 addım İrəliBeş günlük gəlin pəhrizi


İllik – Səhifə 1258 – Yenicag.Az\nQərbin dəyişməyən İKİLİ STANDARTLARI: “Müstəqil siyasət yürüdən ölkələri sıxırlar” – Araz Əlizadə\n“Azərbaycan müstəqil xarici siyasət yürüdür, heç kəsə qoltuqaltı olmaq istəmir, heç kəsə də baş əymir”.\nElmira Axundova səfir təyin edildi - Xəbərimiz təsdiqini tapdı\nAzərbaycanın dünya bazarına çıxararaq satdığı "Azeri LT CIF" markalı xam neftin qiyməti 0,19 ABŞ dolları, yaxud 0,42% artıb.\nİlham Əliyev “Maykrosoft”un nümayəndələri ilə görüşdü - FOTO\nİlham Əliyevlə “Microsoft”un vitse-prezidenti və nümayəndələri arasında videokonfrans keçirilib.\nMəhkumlarla görüş və sovqat qəbulu dayandırıldı - SƏBƏB\nƏdliyyə Nazirliyi Penitensiar Xidmətinin müəssisələrində koronavirus təhlükəsi ilə əlaqədar məhkumlarla görüş və sovqat qəbulu dayandırılıb.\nTürkiyə Prezident Administrasiyasının İctimaiyyətlə Əlaqələr İdarəsinin rəhbəri Fəxrəddin Altun ilə Azərbaycan Prezidentinin köməkçisi – Prezident Administrasiyasının Xarici siyasət məsələləri şöbəsinin […]


Tehran Mənsimov ilk dəfə müharibə və Şuşa əməliyyatı haqda danışdı: "O vaxta kimi xüsusi təyinatlılar Şuşaya girəcəkdilər" » Sumqayitfakt.az\nTehran Mənsimov ilk dəfə müharibə və Şuşa əməliyyatı haqda danışdı: "O vaxta kimi xüsusi təyinatlılar Şuşaya girəcəkdilər"\nBaxılıb: 3319 Tarix: 28-01-2021 12:48\nİkinci Qarabağ müharibəsinin xalq arasında ən çox məşhurlaşan qəhrəmanlarından biri də heç şübhəsiz ki, Naxçıvan Əlahiddə Ümumqoşun Ordunun xüsusi təyinatlı qüvvələrinin polkovniki Tehran Mənsimovdur. Onun Hadrut və Şuşa istiqamətində apardığı döyüşlərin bir çox epizodları həmin dövrlər sosial şəbəkələrdə sürətlə yayılırdı. Tehran Mənsimov bu döyüşlərdə əsgərləri ilə birlikdə düşməni çətin keçilən meşələrdən, dağlardan qova-qova Şuşaya qədər irəlilədi.\nSumqayitfakt.Az virtualaz.org-a istinadən bildirir ki, polkovnik bu döyüşlər haqda ilk dəfə danışıb, Naxçıvanın "Şərq qapısı" qəzetinə verdiyi müsahibədə Şuşaya qədər necə irəlilədiklərindən, əsgər və zabitlərin, Naxçıvan xüsusi təyinatlılarının döyüşçülərinin canları, qanları hesabına qələbəni necə yaxınlaşdırmasından danışıb.\n"Döyüş zamanı biz Hadrut-Füzuli-Xocavənd, Hadrut-Şuşa, Hadrut-Xankəndi istiqamətlərində bölündük. Birinə şəhidimiz Anar Əliyev, digərinə isə mən rəhbərlik edirdim. İlk döyüşdən bir epizodu sizinlə paylaşmaq istəyirəm. Hadrut istiqamətində döyüşlər gedirdi. Oranın çox mürəkkəb reylefi var: həm dağlıq, həm də sıx meşəlikdir, ərazini yaxşı tanımırdıq. Çünki uzun illərdir, ermənilərin işğal etdiyi bir yer idi. Bilirdik ki, nə qədər təmizləsək də, bəlli olmayan yerlər də var. Şəhərdə pusqu qurmuşdular. Əsgərlərimiz ilk dəfə döyüşə girməsinə baxmayaraq, pusqunu yardılar. Onu deyim ki, verilən hər bir tapşırığı alnıaçıq yerinə yetirə bildik", - polkovnik Mənsimov deyir.\nİgid zabit daha sonra Şuşaya hücum barədə danışıb. Deyib ki, onun başçılıq etdiyi qruplaşma Daşaltı və ətrafında möhkəmlənərək xüsusi təyinatlıların Şuşaya sızmasına şərait yaradıb. Həmin istiqamətdə bir neçə gün çox ağır döyüşlər gedib.\nPolkovnik deyir: "Şuşaya gedən yol var. Həmin yol açılmadığına görə, orada mürəkkəb, qızğın döyüşlər gedirdi. Düşmən bütün gücünü həmin əraziyə cəlb etmişdi. Minalanmış sahələrdə canlı qüvvə və zaman itkisinə yol verməmək üçün bizə yeni tapşırıq gəldi. Əlavə olaraq, 3 briqada mənim tabeçiliyimə verildi. Xüsusi təyinatlılara şərait yaratmaq üçün Daşaltı bölgəsini nəzarətə almalı, oradakı düşmən qüvvələrini məhv etməli idik. O vaxta kimi xüsusi təyinatlılar Şuşaya girəcəkdilər. Onlar meşədən keçib Şuşaya girənə qədər döyüşüb düşməni öz üzərimizə çəkməli idik. Həmin gün şəhidlərimizin qanı bahasına hədəfə çatdıq və noyabrın 4-də Daşlatını işğaldan azad etdik. Sonrakı günlərdə də düşmənin saysız əks-hücumlarını dəf etdik. Bu döyüşlərdə Naxçıvan xüsusi təyinatlılarının şücaətini xüsusi vurğulamaq istəyirəm. Xüsusilə, Anar Əliyev və Nihad Babayevi, böyük qəhrəmanlıq göstərən Renat Şıxnəbiyev, Əli Kərimov və Elnur Şirinovun igidliyi gələcək nəsillərimiz üçün örnəkdir.\nErmənilər deyirdilər ki, biz vururduq, Azərbaycan hərbçiləri yenidən qalxaraq üzərimizə gəlirdi. Həqiqətən də, həmin döyüşlərdə Naxçıvan xüsusi təyinatlıları qeyri-adi iradə, böyük fədakarlıq və qəhrəmanlıq göstərdilər... Noyabrın 6-da artıq xüsusi təyinatlılarımız Şuşa yaxınlığında yaxın təmas döyüşünə keçmişdilər. Döyüşən 4 hərbi hissənin hər birində Naxçıvan xüsusi təyinatlıları var idi. Ayın 7-si artıq Şuşaya şanlı bayrağımızı sancdıq, ilk azan oxundu. Bu hissləri sözlərlə ifadə etmək çox çətindi. Oxunan azan səsi və Dövlət Himnimizi eşidən yaralılarımıza, sanki yenidən həyat verilirdi. Şuşa azad olunandan dərhal sonra ilk ürəyimdən keçən namaz üstdə şəhid olan qəhrəman oğullarımızın ruhuna və igid döyüşçülərimizə dua etmək, Allaha şükranlığımı sevinc göz yaşları ilə çatdırmaq oldu. Düşmən sonra da əks-hücuma keçdi və bu hücumların da qarşısı alındı. İgidlərimiz canları bahasına Şuşanı qoruyub saxladı. Ölkənin müxtəlif yerlərində bu qələbəmizi coşqu ilə qarşılayan xalqımızın sevinci bizə daha böyük ruh yüksəkliyi verirdi".\nT.Mənsimov bildirib ki, Naxçıvan xüsusi təyinatlılarının Hadrut şəhəri və ətrafında olan yüksəkliklərin, Qarakollu, Edili, Axullu, Düdükçü, Zərgər, Qaraçuğ, Yuxarlı Yağlıvənd, Veysəlli, Meşdağlar, Domi, Tuğ, Çanaqçı, Sığnaq, Qacar, Divanalılar kəndlərinin, eləcə də Daşaltı və Şuşanın azad olunmasında müstəsna xidmətləri olub. Hətta bir çox strateji yüksəkliklərin ələ keçirilməsində iştirak ediblər.\n"Bu müharibədə oğullarımızın qəhrəmanlıqları ortaya çıxdı. Fiziki göstəricisindən asılı olmayaraq, elə əsgərlər, hərbçilər var idi ki, loru dillə desək, boyundan böyük qəhrəmanlıq, cəsarət göstərirdilər. Nəinki, şəhidlərimiz, bu gün sağ qalan hərbçilərimiz var ki, onlar öz qanları bahasına tarix yazıblar. 44 günlük müharibə dünya hərb tarixində yeni bir döyüş taktikası oldu. Müharibə həm də onu göstərdi ki, xalqımız müzəffər Ali Baş Komandan cənab İlham Əliyevin ətrafında sıx birləşib", - Tehran Mənsimov deyir.